qundao/data-zh-poetry huggingface dataset:
感秋四十首
作者：陈子升
朝代：清

秋至三城里，羁愁不可言。香须薰宋玉，丝欲绣平原。座逼千金寿，家悬一饭恩。长裾经岁典，谁道曳朱门。轻风吹禦寇，举步欲泠然。那使扶摇翼，而飞莽苍天。平沙多雁阵，濒海绝人烟。挥手复归去，高斋叠嶂前。素交长逝矣，心事与谁论。望去虹蜺气，招来胡蝶魂。浮名孤并驾，清泪切啼猿。携手一相失，吁嗟甘闭门。昔别重城出，曾营三径幽。结茅恒苦雨，种树总宜秋。去去北山外，盈盈南渡头。何当归此地，垂钓一销忧。世态狂澜倒，何人结古欢。心将日皛皛，行怯露漙漙。荆棘生毫末，干戈起舌端。惟应万峰隐，差可一身安。失我乌衣巷，登君白玉除。人疑趿珠履，或亦候篮舆。桂岭秋偏蚤，松窗月正虚。茂陵家不远，何事倦相如。平生矫俗虑，不乐闻徵输。负郭田方弃，未能归旧庐。中林行命酒，欹案坐观书。仰止桐江客，垂纶不羡鱼。晚世轻黄发，秋风凋白杨。鹤归千岁老，鸡唱二更荒。大翼风难举，方舟壑暂藏。眷回潸出涕，贤哲几沦亡。名流今特盛，览古觉才难。请以市琴碎，为君杯酒欢。道存不下带，心折一相看。百尺琅玕实，惟应彩凤餐。彩凤舞炎方，朝阳更夕阳。苍梧不可宿，韶石但相望。本与麟龙并，如何羽翼伤。长歌洁心志，芝草秀斋房。昔我居环堵，江村远甲兵。池风鱼沫出，林雨竹根萌。天阔看无尽，窗虚梦不惊。全无近市宅，唯此故园情。未能抛故态，毋乃是狂奴。本自襟期一，翻成今昔殊。接舆解衰凤，伏枥想名驹。老我湘江外，陈词问有虞。青琐先君职，金台屹古燕。艰难依丙舍，谏诤忆丁年。自上玄成牍，空归范蠡船。海天迷皂帽，何处拟辽田。闻道凌云构，锱铢均众材。凫飞葛令下，骓驾陆郎来。地爱求砂近，天教使橐回。如何过结驷，非为荜门开。多年贫贱惯，颇觉俗尘稀。蜾蠃入筠管，飞鹑恋葛衣。何曾挟策出，翻欲聚粮归。抗手谢知己，毋令心曲违。袁宏运租去，甘与众佣群。日为千仓积，非因五谷分。舟中看皓月，身外比浮云。偶尔成高咏，偏教谢尚闻。泪以劬劳下，吟为曾闵思。未将封树合，空诵蓼莪为。綵舞三迁地，庭趋七诤时。最饶纶綍贵，一倍负恩私。一裘齐相敝，七叶汉侯传。世有勋华盛，从来廉节全。怀存鸣凤曲，泪展鹡鸰篇。琐琐流离子，如何遂勉旃。开府方夫子，当年骨鲠臣。西人瞻节钺，南纪惜经纶。是日敷天泪，遥摧报主身。只今知己感，往事总伤神。同声曾不少，今日几人存。最想匡山衲，多时阻笑言。交惟天下士，法是众中尊。却谢三千客，吾归不二门。欲采琪花去，云深不可知。青天难矫翼，尘世总低眉。方朔何容易，灵均有所宜。金丹如可授，会是别渑淄。故人书不至，边雁度梅关。月色江湖上，秋声枕席间。霜清九曜石，木落二樵山。独向南楼叫，知予鸥鹭閒。与子策龙媒，言登南武台。长空一鸟疾，远水孤帆来。自古兴怀地，应高作赋才。北风吹且缓，目极秋云开。昔日王孙路，而今草已黄。还家对乡里，拂面有繁霜。磊落生高兴，萧条免慢藏。浮家皆信美，回首暮川长。举世知名蚤，中年学道迟。识途伤老马，戢翼愧长离。与客吟风竹，寻僧供露葵。旷怀人境内，何叹路多歧。南城起凉月，今夜好长歌。车马喧渐息，客心清奈何。中天下风露，前月过星河。有酒且沈醉，安能忧思多。
感秋四十首·其一
作者：陈子升
朝代：清
体裁：五言律诗

秋至三城里，羁愁不可言。香须薰宋玉，丝欲绣平原。座逼千金寿，家悬一饭恩。长裾经岁典，谁道曳朱门。
感秋四十首·其七
作者：陈子升
朝代：清
体裁：五言律诗

平生矫俗虑，不乐闻徵输。负郭田方弃，未能归旧庐。中林行命酒，欹案坐观书。仰止桐江客，垂纶不羡鱼。
感秋四十首·其三
作者：陈子升
朝代：清
体裁：五言律诗

素交长逝矣，心事与谁论。望去虹蜺气，招来胡蝶魂。浮名孤并驾，清泪切啼猿。携手一相失，吁嗟甘闭门。
感秋四十首·其九
作者：陈子升
朝代：清
体裁：五言律诗

名流今特盛，览古觉才难。请以市琴碎，为君杯酒欢。道存不下带，心折一相看。百尺琅玕实，惟应彩凤餐。
感秋四十首·其二
作者：陈子升
朝代：清
体裁：五言律诗

轻风吹禦寇，举步欲泠然。那使扶摇翼，而飞莽苍天。平沙多雁阵，濒海绝人烟。挥手复归去，高斋叠嶂前。
感秋四十首·其二十
作者：陈子升
朝代：清
体裁：五言律诗

同声曾不少，今日几人存。最想匡山衲，多时阻笑言。交惟天下士，法是众中尊。却谢三千客，吾归不二门。
感秋四十首·其二十一
作者：陈子升
朝代：清
体裁：五言律诗

欲采琪花去，云深不可知。青天难矫翼，尘世总低眉。方朔何容易，灵均有所宜。金丹如可授，会是别渑淄。
感秋四十首·其二十三
作者：陈子升
朝代：清
体裁：五言律诗

与子策龙媒，言登南武台。长空一鸟疾，远水孤帆来。自古兴怀地，应高作赋才。北风吹且缓，目极秋云开。
感秋四十首·其二十二
作者：陈子升
朝代：清
体裁：五言律诗

故人书不至，边雁度梅关。月色江湖上，秋声枕席间。霜清九曜石，木落二樵山。独向南楼叫，知予鸥鹭閒。
感秋四十首·其二十五
作者：陈子升
朝代：清
体裁：五言律诗

举世知名蚤，中年学道迟。识途伤老马，戢翼愧长离。与客吟风竹，寻僧供露葵。旷怀人境内，何叹路多歧。
感秋四十首·其二十六
作者：陈子升
朝代：清
体裁：五言律诗

南城起凉月，今夜好长歌。车马喧渐息，客心清奈何。中天下风露，前月过星河。有酒且沈醉，安能忧思多。
感秋四十首·其二十四
作者：陈子升
朝代：清
体裁：五言律诗

昔日王孙路，而今草已黄。还家对乡里，拂面有繁霜。磊落生高兴，萧条免慢藏。浮家皆信美，回首暮川长。
感秋四十首·其五
作者：陈子升
朝代：清
体裁：五言律诗

世态狂澜倒，何人结古欢。心将日皛皛，行怯露漙漙。荆棘生毫末，干戈起舌端。惟应万峰隐，差可一身安。
感秋四十首·其八
作者：陈子升
朝代：清
体裁：五言律诗

晚世轻黄发，秋风凋白杨。鹤归千岁老，鸡唱二更荒。大翼风难举，方舟壑暂藏。眷回潸出涕，贤哲几沦亡。
感秋四十首·其六
作者：陈子升
朝代：清
体裁：五言律诗

失我乌衣巷，登君白玉除。人疑趿珠履，或亦候篮舆。桂岭秋偏蚤，松窗月正虚。茂陵家不远，何事倦相如。
感秋四十首·其十
作者：陈子升
朝代：清
体裁：五言律诗

彩凤舞炎方，朝阳更夕阳。苍梧不可宿，韶石但相望。本与麟龙并，如何羽翼伤。长歌洁心志，芝草秀斋房。
感秋四十首·其十一
作者：陈子升
朝代：清
体裁：五言律诗

昔我居环堵，江村远甲兵。池风鱼沫出，林雨竹根萌。天阔看无尽，窗虚梦不惊。全无近市宅，唯此故园情。
感秋四十首·其十七
作者：陈子升
朝代：清
体裁：五言律诗

泪以劬劳下，吟为曾闵思。未将封树合，空诵蓼莪为。綵舞三迁地，庭趋七诤时。最饶纶綍贵，一倍负恩私。
感秋四十首·其十三
作者：陈子升
朝代：清
体裁：五言律诗

青琐先君职，金台屹古燕。艰难依丙舍，谏诤忆丁年。自上玄成牍，空归范蠡船。海天迷皂帽，何处拟辽田。
感秋四十首·其十九
作者：陈子升
朝代：清
体裁：五言律诗

开府方夫子，当年骨鲠臣。西人瞻节钺，南纪惜经纶。是日敷天泪，遥摧报主身。只今知己感，往事总伤神。
感秋四十首·其十二
作者：陈子升
朝代：清
体裁：五言律诗

未能抛故态，毋乃是狂奴。本自襟期一，翻成今昔殊。接舆解衰凤，伏枥想名驹。老我湘江外，陈词问有虞。
感秋四十首·其十五
作者：陈子升
朝代：清
体裁：五言律诗

多年贫贱惯，颇觉俗尘稀。蜾蠃入筠管，飞鹑恋葛衣。何曾挟策出，翻欲聚粮归。抗手谢知己，毋令心曲违。
感秋四十首·其十八
作者：陈子升
朝代：清
体裁：五言律诗

一裘齐相敝，七叶汉侯传。世有勋华盛，从来廉节全。怀存鸣凤曲，泪展鹡鸰篇。琐琐流离子，如何遂勉旃。
感秋四十首·其十六
作者：陈子升
朝代：清
体裁：五言律诗

袁宏运租去，甘与众佣群。日为千仓积，非因五谷分。舟中看皓月，身外比浮云。偶尔成高咏，偏教谢尚闻。
感秋四十首·其十四
作者：陈子升
朝代：清
体裁：五言律诗

闻道凌云构，锱铢均众材。凫飞葛令下，骓驾陆郎来。地爱求砂近，天教使橐回。如何过结驷，非为荜门开。
感秋四十首·其四
作者：陈子升
朝代：清
体裁：五言律诗

昔别重城出，曾营三径幽。结茅恒苦雨，种树总宜秋。去去北山外，盈盈南渡头。何当归此地，垂钓一销忧。
感讽
作者：陈子升
朝代：清

南越称臣汉赵佗，于今南海甚风波。高台尚在堪朝汉，逝水如斯无渡河。几度狐骀闻国诵，谁边犀兕答城歌。涉川济世元多术，寄语楼船漫戢戈。书生无计取封侯，群盗纷纷欲效尤。遂使陈琳无罪状，何论关羽有春秋。风来巢鹊曾思起，鼎沸江鱼故自游。谁复轻身能报国，麒麟图画日悠悠。
感讽·其一
作者：陈子升
朝代：清
体裁：七言律诗

南越称臣汉赵佗，于今南海甚风波。高台尚在堪朝汉，逝水如斯无渡河。几度狐骀闻国诵，谁边犀兕答城歌。涉川济世元多术，寄语楼船漫戢戈。
感讽·其二
作者：陈子升
朝代：清
体裁：七言律诗

书生无计取封侯，群盗纷纷欲效尤。遂使陈琳无罪状，何论关羽有春秋。风来巢鹊曾思起，鼎沸江鱼故自游。谁复轻身能报国，麒麟图画日悠悠。
感遇十八首
作者：陈子升
朝代：清

冬夜寒且慄，孤灯爆环堵。中坐一小儒，呫哔良自苦。咽咽苍蝇声，思为鸿鹄举。问君何所如，苏秦学王诩。顶踵行济世，盍先剌其股。七雄因以争，大野纷羊虎。黑云蔽太空，白骨相撑拄。独向人主前，揖让摇圭组。方复笑穷巷，终身守训诂。箪食奔窭人，金珠竞王公。膻蚁还相慕，小大胡雌雄。窃钩干国禁，三晋为周容。得失如循环，君看塞上翁。方悟老氏贵，栖心在虚冲。陆生居吴中，郁为当世师。吐言如洪钟，奋翼比长离。声华绍父祖，出处关兴衰。戴渊投剑日，周处剌蛟时。自非君子者，斯人焉取斯。岁星为方朔，爰侍汉廷中。诙谐非谬理，讽谏怀至忠。西游见金母，东涉逢木公。归献天子寿，身与道相从。耻为入海客，荡漾无所终。仆本炎峤士，畴昔游幽燕。幽燕俨神都，宫阙与天连。青琐复金马，簪绂何蝉联。策骏上金台，抗手怀高贤。行行历黍谷，慷慨将谈天。南归三十载，此路空悠然。岂伊道里隔，苦寒不敢前。百年能几时，何不逍遥游。欲绝尘土迹，且居明月楼。高情属遥漠，延睇舒层丘。待我凌云翔，与子谈九州。信陵能折节，四体讵无骨。乐与毛薛游，中诚为之竭。天道直如弦，相逢且自前。昔为贵公子，今为被褐贤。天爵固恒在，龙性非尔便。墨翟造木鸢，三年乃能飞。梓庆齐七日，削鐻侔精微。从来绝世技，宁寂中自挥。至妙待孤赏，甘为庸俗讥。家本汉台边，且谈卢城事。晋代昔陵夷，循寇飘风至。黑云压城堞，白刃走官吏。赤流溢通衢，阴雨出魑魅。龙骧虽云廉，不镇兵戈气。虽有高墉登，射隼曾何利。遂使江干客，年年抆愁泪。我欲歌此曲，此曲辞未既。昔我思遐方，诘曲赴羊肠。猛虎嗥我前，山魈窥我旁。风沙乱耳目，荆棘牵衣裳。一行复九憩，中道正彷徨。积岁望歧路，潸然中自伤。焉知有云术，大鸟何翱翔。非逢羡门子，尘土空摧藏。君今从我游，一举横八荒。子羽不繇径，渡江能刺蛟。子房若妇人，椎秦翊汉朝。不为方有为，闇闇成昭昭。应龙不常信，危岑无长条。周公才至美，所贵乃不骄。秦王一四海，四海复不一。英雄各方起，使者分途出。坑儒虐黔首，奚止长城卒。大势已分离，犹然用权术。观其狂且愚，曷云保已物。独有桃花源，桑麻自森郁。崇冈生椅梧，阴谷繁荆棘。民降道已微，登庸皆邪慝。闻有猴而冠，亦见虎而翼。正道自悠然，多营转促逼。积丘畏蚁穴，朽厦繇蠹蚀。邈矣夔龙俦，天运良不测。赵璧羞燕石，宋人嘲卞和。两两不相下，涂人如之何。一真必一伪，较若千里多。时无哲后鉴，溟涬且同科。玄蝉抱木鸣，帝江审音声。清响殊口给，至聪非耳成。百足蚿不蹶，无形风常征。况乃含万象，玄机不可名。卷不盈一掬，舒之弥八纮。斯唯达士信，庸夫鲜不惊。西方金仙化，寂灭性长存。维摩有家室，乃入不二门。圣贤在忧济，于此未暇论。嗟彼猥鄙儒，讥驳徒嚣喧。操舟苦风浪，如何笑轮辕。儒术不自尽，如何谤世尊。东家桃李颜，日日登墙笑。西第宴歌钟，往来皆权要。北里习化居，青蚨走相召。谁识南山南，松风答长啸。炎汉昔中圮，伤哉巨滔天。浸淫及缙绅，冠履纷倒颠。诗书附瞋目，舆隶高比肩。逐臭沧海畔，攫金都市前。何意鹓与鸾，化为鹰与鹯。平生九鼎重，蜕弃如蛇蝉。遂满抢攘气，宁馀仁义田。空令独行士，愁望盈荒烟。濯濯严光濑，垂竿方洒然。
感遇十八首·其一
作者：陈子升
朝代：清
体裁：古风

冬夜寒且慄，孤灯爆环堵。中坐一小儒，呫哔良自苦。咽咽苍蝇声，思为鸿鹄举。问君何所如，苏秦学王诩。顶踵行济世，盍先剌其股。七雄因以争，大野纷羊虎。黑云蔽太空，白骨相撑拄。独向人主前，揖让摇圭组。方复笑穷巷，终身守训诂。
感遇十八首·其七
作者：陈子升
朝代：清
体裁：古风

信陵能折节，四体讵无骨。乐与毛薛游，中诚为之竭。天道直如弦，相逢且自前。昔为贵公子，今为被褐贤。天爵固恒在，龙性非尔便。
感遇十八首·其三
作者：陈子升
朝代：清
体裁：古风

陆生居吴中，郁为当世师。吐言如洪钟，奋翼比长离。声华绍父祖，出处关兴衰。戴渊投剑日，周处剌蛟时。自非君子者，斯人焉取斯。
感遇十八首·其九
作者：陈子升
朝代：清
体裁：古风

家本汉台边，且谈卢城事。晋代昔陵夷，循寇飘风至。黑云压城堞，白刃走官吏。赤流溢通衢，阴雨出魑魅。龙骧虽云廉，不镇兵戈气。虽有高墉登，射隼曾何利。遂使江干客，年年抆愁泪。我欲歌此曲，此曲辞未既。
感遇十八首·其二
作者：陈子升
朝代：清
体裁：古风

箪食奔窭人，金珠竞王公。膻蚁还相慕，小大胡雌雄。窃钩干国禁，三晋为周容。得失如循环，君看塞上翁。方悟老氏贵，栖心在虚冲。
感遇十八首·其五
作者：陈子升
朝代：清
体裁：古风

仆本炎峤士，畴昔游幽燕。幽燕俨神都，宫阙与天连。青琐复金马，簪绂何蝉联。策骏上金台，抗手怀高贤。行行历黍谷，慷慨将谈天。南归三十载，此路空悠然。岂伊道里隔，苦寒不敢前。
感遇十八首·其八
作者：陈子升
朝代：清
体裁：古风

墨翟造木鸢，三年乃能飞。梓庆齐七日，削鐻侔精微。从来绝世技，宁寂中自挥。至妙待孤赏，甘为庸俗讥。
感遇十八首·其六
作者：陈子升
朝代：清
体裁：古风

百年能几时，何不逍遥游。欲绝尘土迹，且居明月楼。高情属遥漠，延睇舒层丘。待我凌云翔，与子谈九州。
感遇十八首·其十
作者：陈子升
朝代：清
体裁：古风

昔我思遐方，诘曲赴羊肠。猛虎嗥我前，山魈窥我旁。风沙乱耳目，荆棘牵衣裳。一行复九憩，中道正彷徨。积岁望歧路，潸然中自伤。焉知有云术，大鸟何翱翔。非逢羡门子，尘土空摧藏。君今从我游，一举横八荒。
感遇十八首·其十一
作者：陈子升
朝代：清
体裁：古风

子羽不繇径，渡江能刺蛟。子房若妇人，椎秦翊汉朝。不为方有为，闇闇成昭昭。应龙不常信，危岑无长条。周公才至美，所贵乃不骄。
感遇十八首·其十七
作者：陈子升
朝代：清
体裁：古风

东家桃李颜，日日登墙笑。西第宴歌钟，往来皆权要。北里习化居，青蚨走相召。谁识南山南，松风答长啸。
感遇十八首·其十三
作者：陈子升
朝代：清
体裁：古风

崇冈生椅梧，阴谷繁荆棘。民降道已微，登庸皆邪慝。闻有猴而冠，亦见虎而翼。正道自悠然，多营转促逼。积丘畏蚁穴，朽厦繇蠹蚀。邈矣夔龙俦，天运良不测。
感遇十八首·其十二
作者：陈子升
朝代：清
体裁：古风

秦王一四海，四海复不一。英雄各方起，使者分途出。坑儒虐黔首，奚止长城卒。大势已分离，犹然用权术。观其狂且愚，曷云保已物。独有桃花源，桑麻自森郁。
感遇十八首·其十五
作者：陈子升
朝代：清
体裁：古风

玄蝉抱木鸣，帝江审音声。清响殊口给，至聪非耳成。百足蚿不蹶，无形风常征。况乃含万象，玄机不可名。卷不盈一掬，舒之弥八纮。斯唯达士信，庸夫鲜不惊。
感遇十八首·其十八
作者：陈子升
朝代：清
体裁：古风

炎汉昔中圮，伤哉巨滔天。浸淫及缙绅，冠履纷倒颠。诗书附瞋目，舆隶高比肩。逐臭沧海畔，攫金都市前。何意鹓与鸾，化为鹰与鹯。平生九鼎重，蜕弃如蛇蝉。遂满抢攘气，宁馀仁义田。空令独行士，愁望盈荒烟。濯濯严光濑，垂竿方洒然。
感遇十八首·其十六
作者：陈子升
朝代：清
体裁：古风

西方金仙化，寂灭性长存。维摩有家室，乃入不二门。圣贤在忧济，于此未暇论。嗟彼猥鄙儒，讥驳徒嚣喧。操舟苦风浪，如何笑轮辕。儒术不自尽，如何谤世尊。
感遇十八首·其十四
作者：陈子升
朝代：清
体裁：古风

赵璧羞燕石，宋人嘲卞和。两两不相下，涂人如之何。一真必一伪，较若千里多。时无哲后鉴，溟涬且同科。
感遇十八首·其四
作者：陈子升
朝代：清
体裁：古风

岁星为方朔，爰侍汉廷中。诙谐非谬理，讽谏怀至忠。西游见金母，东涉逢木公。归献天子寿，身与道相从。耻为入海客，荡漾无所终。
懒
作者：陈子升
朝代：清
体裁：七言律诗

少著经营便不禁，颓然诸念总无心。閒阶日影黏人驻，高树蝉声到耳沈。强读只随风展卷，醒眠犹对鼠行琴。有时早起缘斋沐，散发当头瀑水斟。
戊寅小岁和黎美周
作者：陈子升
朝代：清
体裁：七言律诗

声华街鼓急相闻，烛跋西园至夜分。作赋不曾逢武帝，弹琴犹复看文君。常时歌对吴阊月，奇服香连楚泽云。何处新知最相乐，颉颃狂燕隔帘纹。
戍客吟
作者：陈子升
朝代：清
体裁：五言律诗

长城万里远，久戍不知劳。听角单于小，占星太白高。何辞逐行幕，不惜敝征袍。为报红楼妇，新妆认节旄。
戏画并题
作者：陈子升
朝代：清
体裁：七言绝句

碧涧深深一线天，薜萝空冷石根悬。老僧独在涧中过，不识往来何处禅。
戏简艾千子侍御
作者：陈子升
朝代：清
体裁：七言律诗

花点朝衣憩郭西，轻风一引夏蝉嘶。时名且任呼牛也，君姓犹烦问凤兮。今日好为真御史，前筹何以慰蒸黎。汉家边事廷臣重，耻对侏儒作滑稽。
戏赠山中长者
作者：陈子升
朝代：清
体裁：五言律诗

往往山家语，多君善住山。券焚收责便，租散课耕閒。入酿蒸苍耳，迎人使白鹇。不知江水上，那遣辙鱼还。
手录新诗因成十四韵寄呈业师欧先生
作者：陈子升
朝代：清
体裁：五言排律

伊昔操柔翰，何期逐转蓬。克家辜旧德，报国竟无功。不朽高前训，所思维古风。愁增青琐秩，赋在明光宫。几度哀时命，微吟守固穷。幸生惭散木，不觉复雕虫。秘想开丹枕，幽思放八鸿。青山尝独寤，白社向谁同。夫子步趋远，烟村花木中。吟边贫是乐，静外气弥充。今日前闻在，一言千古衷。俗情不厌拙，文字若为工。何以循三省，新篇寄一通。高秋吟望尽，搔首更书空。
招旧游
作者：陈子升
朝代：清
体裁：五言律诗

游情向春鸟，鸟语在庭柯。我罢归欤叹，谁为劳者歌。青春将进酒，白日倩挥戈。何不还携手，高高藏绿萝。
拜水词
作者：陈子升
朝代：清
体裁：七言绝句

炎风吹日熨秋禾，拜水呼天咽浊河。无计可令沟洫满，千人迸泪作滂沱。
拟作贾生适长沙诗
作者：陈子升
朝代：清
体裁：古风

南赴长沙路，侧身思雒阳。我岂黄发人，用辅长沙王。
拟青青河畔草
作者：陈子升
朝代：清
体裁：古风

疏疏原上竹，悠悠想空谷。空谷不可想，梦寐接形象。形接翠帐中，忽觉在遥峰。遥峰且隔岫，躞蹀阻婚媾。轻舟知长川，松柏知山崖。上堂各自炫，谁肯相为期。客从西方来，遗我双白鹰。呼童臂白鹰，翼有细篆绫。长跪读篆绫，绫中竟何称。上言各努力，下言利得朋。
拟高常侍送李少府贬峡中王少府贬长沙
作者：陈子升
朝代：清
体裁：七言律诗

都亭风拂柳丝长，握手怜君谪两乡。三峡建瓴奔滟滪，九疑如黛望潇湘。清江雁落裁巴字，绝巘猿啼湿楚裳。圣主恩深霄汉上，忍令双鹄久摧藏。
拱北楼望仙湖里故居
作者：陈子升
朝代：清
体裁：七言律诗

楼下双门车马尘，楼头五夜唱鸡人。十年清梦里闾改，一片彩云窗槛新。雀噪北林窥殿影，籁传南郭窅天真。回翔却问乌衣燕，此处雕梁谁旧邻。
挽何司寇
作者：陈子升
朝代：清
体裁：七言律诗

汉署星沈紫水滨，冈州难问老成人。万钱忆会鸣钟里，五羖俄悲相杵邻。枣下歌传真厌世，橘中棋散竟藏身。承家更有玄成嗣，乔木他年念世臣。
效杜樊川体
作者：陈子升
朝代：清
体裁：七言律诗

南金收尽九州馀，魍魉逢人鼎象虚。自有掘尸从楚望，可无翘足待商于。羊头乍烂称开国，马角频生命副车。未必苍苍非正色，绿沈红黦竟何如。
敷浅原
作者：陈子升
朝代：清
体裁：五言律诗

别有深深意，舟行敷浅原。水通神禹智，山鉴谪仙言。火食参烟气，风衣燥雨痕。不因飘荡极，那解卧林园。
新制丹砂之冠爰赋
作者：陈子升
朝代：清
体裁：七言律诗

飞遁何妨服好奇，儒冠只自信天时。嵯峨合上朱明洞，酣醉浑空白接篱。日下朝元宾戴胜，泽中逢霸笑委蛇。胎禽未老原丹顶，紫凤青鸾是羽仪。
新寮旅主鸡黍乞诗
作者：陈子升
朝代：清
体裁：七言律诗

鸟啼天白响柴门，鸡熟杯清出菜园。谬以著书留老子，真能进食愧王孙。忘年亦有荣枯纪，无欲休将好丑论。昨夜床头叹梁甫，赠君閒步及朝暾。
新州国恩寺是六祖故居
作者：陈子升
朝代：清
体裁：五言律诗

无生向师学，师是此中生。树觉菩提长，山经獦獠行。归鸦临寺黑，激水叩钟清。我自虞园至，维桑空复情。
新秋
作者：陈子升
朝代：清
体裁：七言律诗

平昔问天天不应，新秋閒坐觉崚嶒。铜龙滴水情何竭，乌鹊填桥力自胜。宫样渐收蝉翼鬓，客怀须重鹄文绫。洞房靡曼扬州俗，何事观涛必广陵。
旅中同吴仲徵周彬野集庞君燕寓舍韩叔夜病不至次吴韵
作者：陈子升
朝代：清
体裁：七言律诗

客身浑欲托禅门，且莫寻僧度晓昏。古道不孤山月鉴，清歌仍共院钟言。瓷盘白剖霜梨大，石槛阴层露桂繁。况值枚生才健甚，相如何事病梁园。
旅馆折蜡梅花贻王衡之
作者：陈子升
朝代：清
体裁：五言律诗

敬致王工部，孤心在蜡梅。虽然经折了，犹有未曾开。东莞牙香片，西洋蜜珀杯。不堪乡物奉，客思为君裁。
无题
作者：陈子升
朝代：清
体裁：七言律诗

户转阑干花自生，铅华终日洗来清。单衫半臂双条脱，白纻红牙子夜声。沈水袅烟穿瑟瑟，守宫回印点猩猩。鸳鸯鸂鶒徒相比，记得乘鸾吹玉笙。
无题
作者：陈子升
朝代：清

桃李自成蹊，媻姗并上堤。秦宫花底活，周史月边迷。乐府能传凤，天河恨报鸡。因君逢嫁娶，端是不须啼。不矜交甫佩，不羡莫愁堂。死认罗浮树，生怜西国香。老来将药却，忧至倩萱忘。定有龟台使，馀桃泥汉皇。
无题·其一
作者：陈子升
朝代：清
体裁：五言律诗

桃李自成蹊，媻姗并上堤。秦宫花底活，周史月边迷。乐府能传凤，天河恨报鸡。因君逢嫁娶，端是不须啼。
无题·其二
作者：陈子升
朝代：清
体裁：五言律诗

不矜交甫佩，不羡莫愁堂。死认罗浮树，生怜西国香。老来将药却，忧至倩萱忘。定有龟台使，馀桃泥汉皇。
既作前诗因阅袁公安即事起语云个是春江旧舞楼海棠花下小梁州爱其尖丽复演前意效而小变焉题曰个是
作者：陈子升
朝代：清
体裁：七言律诗

个是春江绝艳船，芙蓉塘外小游仙。偶看竹泪回双袖，全谱枫香入四弦。细马驮来羞虢国，流莺惊起隔韩嫣。东南亦有秦家女，白日高楼只爱眠。
早春梦游罗浮
作者：陈子升
朝代：清
体裁：七言律诗

葛令安期几岁年，梦魂春上曜真天。白云影入飞泉碎，沧海波涵赤日圆。竹叶成符丹自转，梧花栖凤色相鲜。如何识路归来遽，身在齐州九点烟。
早雁
作者：陈子升
朝代：清
体裁：七言律诗

此心元与朔方暌，为探风沙羽翼齐。新起渚田聊且下，旧开云路不曾迷。天连衡岳青居半，水极潇湘白自西。近日穹庐徙无所，好音先得报秋闺。
昆腔绝句
作者：陈子升
朝代：清

九节琅玕作洞箫，九宫腔板阿侬调。千人石上听秋月，万斛愁心也总销。苏州字眼唱昆腔，任是他州总要降。含著幽兰辞未吐，不知香艳发珠江。青藤玉茗浪填词，馀子纷纷俚且卑。我爱吴侬号荀鸭，异香偷出送歌儿。游戏当年拜老郎，水磨清曲厌排场。而今总付东流去，剩取潮音满忏堂。
昆腔绝句·其一
作者：陈子升
朝代：清
体裁：七言绝句

九节琅玕作洞箫，九宫腔板阿侬调。千人石上听秋月，万斛愁心也总销。
昆腔绝句·其三
作者：陈子升
朝代：清
体裁：七言绝句

青藤玉茗浪填词，馀子纷纷俚且卑。我爱吴侬号荀鸭，异香偷出送歌儿。
昆腔绝句·其二
作者：陈子升
朝代：清
体裁：七言绝句

苏州字眼唱昆腔，任是他州总要降。含著幽兰辞未吐，不知香艳发珠江。
昆腔绝句·其四
作者：陈子升
朝代：清
体裁：七言绝句

游戏当年拜老郎，水磨清曲厌排场。而今总付东流去，剩取潮音满忏堂。
昌华苑
作者：陈子升
朝代：清
体裁：五言律诗

南汉风流地，芳湖曲带潮。芙蓉依殿脚，杨柳近宫腰。一往多疑冢，千年不复朝。空馀化萤草，羃历彩虹桥。
明君怨
作者：陈子升
朝代：清
体裁：五言绝句

单于出何所，燕支山上猎。当日此山名，谁知便呼妾。
春初答曾笃卿去年见赠之作
作者：陈子升
朝代：清
体裁：七言律诗

憔悴江潭赋卜居，半生裘马憺樵渔。同株已恨三荆别，环堵空垂五柳疏。梁甫吟成孤管乐，建安才老减应徐。春风把臂光人胜，怀袖犹珍隔岁书。
春夜闻角
作者：陈子升
朝代：清
体裁：七言律诗

尉佗城上春吹角，月暗千门夜可怜。几处惊乌栖未暖，往时词客泪应悬。江山一为迷孤枕，笳鼓何劳媚远天。无限微吟向明发，晓风吹断越台烟。
春寒
作者：陈子升
朝代：清
体裁：五言律诗

得非寒士态，春到怯逾增。陋室风黏壁，虚窗雨罩灯。娇莺寻不见，懒仆唤无应。戏论调元事，阳春一曲能。
春屐
作者：陈子升
朝代：清
体裁：五言律诗

天晴亦著屐，休笑岭南人。于道犹行古，□□□□春。杖声间得得，石齿漱粼粼。不碍尊瞻视，端然郭泰巾。
春山
作者：陈子升
朝代：清
体裁：五言律诗

一卧经残雪，新年忽改观。地将青草上，天与绿云盘。深洞花应合，高林鸟益欢。化工如可肖，安敢惜毫端。
春岸
作者：陈子升
朝代：清
体裁：五言律诗

高深何所极，春在小河滨。水映融和地，舟偕荡漾人。游鱼听黄鸟，垂柳拂青蘋。伫立忘言久，君休疑问津。
春帆
作者：陈子升
朝代：清
体裁：五言律诗

飐飐复幢幢，吴江与楚江。心存平水路，树闪侧船窗。马走蹄无一，鸦飞翅自双。指南车在此，春极海南邦。
春日与薛刚生期于崔千上江馆崔子谷在焉因并留赠
作者：陈子升
朝代：清
体裁：五言律诗

门前杨柳色，日日向通津。一水过春雨，三杯逢故人。垆头卖浆至，座右勒铭新。无使穷途泪，阑干缨上尘。
春日东皋席上即事
作者：陈子升
朝代：清
体裁：七言律诗

东皋风日静堪依，结伴凭高步翠微。王气自居丹凤阙，徵书尝下钓鱼矶。长杨赋就才应贵，子夜歌成调亦稀。莫向五陵思杜若，可愁清梦与云飞。
春日山居即事
作者：陈子升
朝代：清
体裁：七言律诗

篱落春风自满堂，荜门烟火近传觞。忽惊水面千文皱，亦觉山眉半额长。草绿远郊间赭白，花丛深树隐鹂黄。九州未纵淩云步，醉后行歌拾禹粮。
春日登粤王台
作者：陈子升
朝代：清
体裁：七言律诗

飘零回望故园空，纵入芳菲似梦中。草接尘沙青不得，云离烟火白无穷。岂因万马惊归燕，愁向千家数废宫。寂寂古台南武迹，肯容山褐振春风。
春日言怀
作者：陈子升
朝代：清
体裁：七言律诗

寂寞于陵独灌园，秦人鸡犬共桃源。乌皮几在客谁对，龙眼花繁蜂自喧。潋滟春波平草阁，槎枒老树夹柴门。河清可俟还愁暮，试上高台礼日暾。
春暮
作者：陈子升
朝代：清
体裁：五言律诗

自徙江村遍，谁令春色深。泊如过屡空，铿尔奏长吟。花落穿书蠹，风惊下案禽。袖中三岁字，空见故交心。
春泉
作者：陈子升
朝代：清
体裁：五言律诗

千山浑一气，拨著即淋漓。静到极深处，閒来行汲时。僧尝犹待滤，猿挂始能窥。别有真香意，崖边花自垂。
春溪独往率尔遣怀
作者：陈子升
朝代：清
体裁：五言律诗

林香迎杖发，一路落橙花。复被鸟声引，溪南人几家。暄风吹日动，细水向田斜。即事可深悔，平生白鼻騧。
春灯
作者：陈子升
朝代：清
体裁：五言律诗

分光从一点，点点是春光。二曜悬中夜，百花开此堂。因心呈绝丽，隔燄觉微凉。照尽寒斋客，君家不可忘。
春草
作者：陈子升
朝代：清
体裁：五言律诗

绿草蔓平原，风吹日复温。远铺惟有色，促立似无根。藉此添花事，多君护荜门。试从樵者去，寻迹入西村。
春衣
作者：陈子升
朝代：清
体裁：五言律诗

染成茶色布，裁作水田衣。香草堪充佩，垂杨近带围。逢人问宜称，见佛合皈依。却语诸童冠，都从点也归。
晓题楼上
作者：陈子升
朝代：清
体裁：七言绝句

年来踪迹太东西，归卧高楼思转悽。睡醒五更闻百舌，朝朝都在一枝啼。
暮春三宿邝无傲斋中迟高望公不至同许式微许二陔赋
作者：陈子升
朝代：清
体裁：七言律诗

丘壑身存鬓任颓，柴扉深掩草堂开。三春燕语几人问，昨日渔舟特地来。僮煮碎香凝白室，鸟翻层叶堕青梅。离心转剧留连地，延伫高高只古台。
曲江怀张文献
作者：陈子升
朝代：清
体裁：五言律诗

金鉴丹诚尽，玉堂风度开。南天相初入，西蜀眷空来。独预防胡计，无伤咏燕才。谁怜桑梓共，吟破岭头梅。
曲江舟中怀张文献
作者：陈子升
朝代：清
体裁：七言律诗

亘矣南天张相国，遥遥风度系冠裳。功名金鉴臣心直，乡国箫韶帝乐长。燕子自衔宜白羽，鸽书相问荡炎方。千年汉塞通周道，五马炉烟冷墓霜。
曹方伯闻予谈西樵之胜有作赋答
作者：陈子升
朝代：清
体裁：七言律诗

十载移家叠嶂前，心期五岳尚悠然。白云楼倚松间月，碧玉琴挥石上泉。学道定须龙作友，还城应见鹤为仙。谁兼济物高情在，为问洪厓几拍肩。
曹溪礼大鉴禅师塔
作者：陈子升
朝代：清
体裁：七言律诗

宝林天外指黄梅，花发菩提五叶开。祖法云何便南去，新州元自具西来。山间逐猎人终散，钵里降龙蜕已灰。闻道此心无所住，愿随溪水日潆洄。
月夜迟朱王孙不至
作者：陈子升
朝代：清
体裁：五言律诗

临风孤玉树，明月七星台。清夜一何永，碧云殊未来。虚空忘障闼，图画入莓苔。一室皆如水，将予漫溯洄。
有感
作者：陈子升
朝代：清
体裁：五言律诗

时事纷回薄，悲秋且禦寒。累累看客印，岌岌爱予冠。国是谈何易，韩非说实难。踌躇中夜起，不耐斗阑干。
望九华
作者：陈子升
朝代：清
体裁：五言律诗

江南莲乍动，帆背二孤开。水气偏浮上，山光忽照来。地增人峭绝，云合路纡回。明到池阳郡，思君且上台。
望圭峰
作者：陈子升
朝代：清
体裁：七言绝句

圭峰历历树灯残，回首冈洲落照寒。欲上峰头散愁思，厓门东下水漫漫。
望孔林奉和瞿稼轩先生
作者：陈子升
朝代：清
体裁：五言律诗

尝游先圣地，嘉木蔼成林。今日宗周老，遥同望鲁心。麟来青草合，凤去碧梧阴。想见宫墙色，谁聆丝竹音。
望庐山铁壁崖寄阿衍大师
作者：陈子升
朝代：清
体裁：七言律诗

父是法王身嗣法，无烦定省近堂头。铜瓶久许腰将出，铁壁还应面不休。松子敲庵吓蝙蝠，藤梢黏果摘猕猴。可令瀑布三千丈，下引鄱湖一小舟。
望庐山铁壁崖寄阿衍大师
作者：陈子升
朝代：清

父是法王身嗣法，无烦定省近堂头。铜瓶久许腰将出，铁壁还应面不休。松子敲庵嚇蝙蝠，藤梢黏果摘猕猴。可令瀑布三千丈，下引鄱湖一小舟。
朱子勷赠予墨拓瘗鹤铭喜赋
作者：陈子升
朝代：清
体裁：五言律诗

何代华阳逸，遗音瘗鹤铭。胎禽漠然化，腕兔若为灵。势挟云螭驾，图分山海经。羽仙将墨客，无不掞天庭。
杂诗
作者：陈子升
朝代：清

绡帏高廓，华燄辉荧。眷连嘉友，据于中庭。兴仰天文，炳月回星。流睇神简，抗衷仙灵。盌操芳实，壶挹兰醽。忘情宿鸟，观理飞萤。纳气扬歌，笙箫閒声。丽襟绚带，疏发纡缨。矩从心欲，雅繇志成。乐以境通，大善无名。
杂诗
作者：陈子升
朝代：清
体裁：四言诗

绡帏高廓，华燄辉荧。眷连嘉友，据于中庭。兴仰天文，炳月回星。流睇神简，抗衷仙灵。碗操芳实，壶挹兰醽。忘情宿鸟，观理飞萤。纳气扬歌，笙箫閒声。丽襟绚带，疏发纡缨。矩从心欲，雅繇志成。乐以境通，大善无名。
李将军
作者：陈子升
朝代：清
体裁：古风

李将军，霸陵尉，我方饮归尔大醉。尔蒙虎皮我猿臂，猿臂能射山中虎，况发北平大黄弩。霸陵尉，莫怒呵。李将军，尔奈何。
村居寄友人
作者：陈子升
朝代：清
体裁：七言律诗

燕去雕梁竟不还，臣居疑在屋舟间。溪边列沼夜涵月，竹里开门朝见山。每踏云根期白足，偶书霜叶戏红颜。淹留若此向君说，迟暮桂枝空自攀。
村社饷予酒肉
作者：陈子升
朝代：清
体裁：五言律诗

古树小桥幽，江村赛社秋。恒饥双稚喜，多病一杯酬。底事周人栗，贫时曲逆侯。摐金人语歇，天外暮云流。
杨白花
作者：陈子升
朝代：清
体裁：五言绝句

可怜杨白花，飞似海青鸟。鸟衔花不来，空见他花嬲。
柳波曲·其一
作者：陈子升
朝代：清
体裁：五言绝句

烟锁池塘柳，灯垂锦槛波。回波初试舞，折柳即闻歌。
桐江方君及妻祝氏孝节诗
作者：陈子升
朝代：清
体裁：五言律诗

七里严陵濑，三声旧断猿。成仁身后事，之死梦中魂。白日空军幕，青编美相门。南来一鸣雁，犹感鹡鸰原。
梁甫吟
作者：陈子升
朝代：清
体裁：古风

驱马齐西鄙，纵观聊摄城。城中有暮燐，云是燕将灵。念既与燕隙，终不就齐廷。风为增慨叹，日为照幽诚。一矢激两端，三军帅自倾。谁能出此策，高士鲁先生。
梁非馨归至行在因赠
作者：陈子升
朝代：清
体裁：七言律诗

一片南云对转蓬，五噫歌歇见梁鸿。气凌燕筑高秋外，悲满秦淮细雨中。廿载风流羞结客，几时天下罢从戎。乡关信尔游踪近，桂树南山有小丛。
梅花
作者：陈子升
朝代：清
体裁：五言律诗

彼美矜寒夜，菲菲皎月痕。篴中吹有色，关外寄何言。抗手期瑶草，高情命绿尊。方知倾盖地，已见白头恩。
梦兄文忠
作者：陈子升
朝代：清
体裁：七言律诗

堪悲堪仰事无穷，三十年来旧梦中。见老岂因埋血久，呼兄不省易名同。棠花寂寞开当夜，渚雁缡褷叫向风。他日众看惟庙貌，壁灯犹闪半窗红。
楚云台
作者：陈子升
朝代：清
体裁：五言律诗

昔贤期友地，风义一何深。云岂浮车盖，台非市骏金。惟将素心合，不作白头吟。吾与二三子，欣然共入林。
楚吟行
作者：陈子升
朝代：清
体裁：古风

越王台下水泠泠，白云山高高且清。昌华苑中飞湿萤，当年美人字素馨。虞园古树摇孤亭，六榕虚塔风檐铃。骞槎杳矣海上星，蒟酱虽微闻汉廷。箫韶南播森球钘，微辞能赋骚可经。十七八岁女妖娙，繁华之子色晶荧。承颜悦目效体形，转喉迭齿从心铭。幽深翕辟行复停，宛转绵邈似不宁。洞箫相和锵玎玎，指间密语通玲玲。石泉溅溅飘蜻蜓，苍龙向月吟沧溟。群莺飞飞乱柳汀，孤猿立木愁山屏。仙羊剡剡来扬灵，陆郎乘骓排芳扃。越人楚吟君试听，澧兰沅芷非独醒。劝君犀觥斟醁醽，舒神导气延百龄。
楚宫
作者：陈子升
朝代：清
体裁：七言律诗

幽兰采罢佩缤纷，忆得微辞善讽君。清怨瑟堪弹夜月，细腰宫亦梦朝云。天低沔口来鱼媵，帆转湘南出雁群。曾见长沙尊傅礼，汨罗沈尽贾生文。
次韵寄答某
作者：陈子升
朝代：清
体裁：五言排律

有怀秋色里，西望极乡关。人远三湘水，天开独秀山。图书森宪府，牙戟换仙班。儒行惟尊宋，诗名恰类颜。虞章披豸合，汉贝劳师颁。挥斥风云际，绥宁楚粤间。辕门邀七萃，妆阁侍双鬟。子月阳方进，臣年鬓未斑。建陵飞檄出，临武凯歌还。招隐承相念，衰迟敢浪攀。掞天雄笔丽，照日大旗殷。秖觉西江注，能浮钓艇閒。
歌者文鸾曾为岑公子使免于难岑心感之与予别二十年江村重遇索予昼扇因援笔以慰之
作者：陈子升
朝代：清
体裁：五言绝句

曾排公子难，会是美人恩。偏馀歌舞意，潇洒叩柴门。
止酒
作者：陈子升
朝代：清
体裁：古风

酒泉尝戾止，不止石与斗。夜饮不止卯，朝饮不止酉。清不止尧舜，浊不止桀纣。垆不止胡姬，瑟不止赵妇。自从止一丘，十事止八九。所止嗟因人，敢不自止酒。时时欲止之，既止还复否。虽云止勿乱，不止孔之丑。止水有明鉴，皇王止敬口。援琴歌止息，迁莺止高柳。
止酒示内
作者：陈子升
朝代：清
体裁：七言律诗

接篱空与酒人偕，憔悴身依楚水涯。典却鹴裘司马渴，梦回鸳禁太常斋。花间绮席年今老，柳外旗亭雨更霾。犹为细君时割炙，陆沈何处进如淮。
步摇
作者：陈子升
朝代：清
体裁：七言律诗

步摇妆近赵王筵，名列琵琶最小弦。躄者井头羞上客，丱兮城里愿求仙。偷来香麝薰周史，戴起金貂学董贤。犹笑卓家新寡女，远山眉黛画屏边。
毗陵重遇宋鸿生次韵
作者：陈子升
朝代：清
体裁：七言律诗

笑出高斋罢念离，不询行止只言奇。凤衰终绝泥涂迹，松老始多霜雪姿。搜匣且张临得画，借钱教刷梓成诗。满瓶苦茗道情故，若问沈酣非所宜。
水仙花
作者：陈子升
朝代：清
体裁：五言律诗

一一孤根发，丛丛翠叶新。清琴弹此曲，白露谓伊人。蓬岛何年别，兰堂幸可亲。安知芳草气，不是雒川神。
水楼晓起寄邝无傲
作者：陈子升
朝代：清
体裁：七言律诗

楼头高卧此劳生，春倦浑如罢力耕。百舌叫乾朝雨至，虾蟆跳出野塘清。纱巾拂拭何曾戴，竹杖摩挲却少行。有约西江先听取，贩鱼船踏水车声。
水瓜架
作者：陈子升
朝代：清
体裁：五言律诗

庭浅怕天炎，栽瓜欲接檐。叶看新绿布，花又嫩黄添。浇水知含喜，和羹足养廉。此间方偃仰，李下为谁嫌。
水诗
作者：陈子升
朝代：清
体裁：五言绝句

濯波激浮湍，湛澹泛清浔。鸂鶒溯鸿渚，沅湘波浪深。
汉臣篇
作者：陈子升
朝代：清
体裁：七言律诗

汉家宫阙入边尘，白草黄榆问远臣。南越荒坟嘶石马，北庭清露泣金人。山河不改千秋色，卫霍原轻百战身。莫忘群公骖驾路，柏梁冠履应星辰。
江上
作者：陈子升
朝代：清
体裁：五言律诗

人间不得意，江上往还来。雨至潮初长，帆归烟未开。荆吴占利涉，南北满云雷。惟有残僧苦，茫茫渡一杯。
江上
作者：陈子升
朝代：清
体裁：五言律诗

水程天易晚，客思此逡巡。斜日铺江面，遥帆卸树身。休灯窥岸烧，息语会船邻。此去犹悬绝，离忧近楚人。
江上吹笛
作者：陈子升
朝代：清
体裁：七言律诗

日夜龙吟人不知，因之截竹江间吹。风呼一叶应高鸟，云裂四天敲冻凘。谁复咿嚘塞蚁穴，直当演漾浮天池。悄然终曲入怀袖，不见其人千古悲。
江上弹琴得女道士韩玉灵书却寄
作者：陈子升
朝代：清
体裁：七言律诗

海上依稀望五城，苇花飞处放船轻。焦桐一引青鸾信，秋水皆添白雪声。竹泪尽斑原鼓瑟，鹤毛如絮未吹笙。四百芙蓉青可揽，只应知我已移情。
江上怀所钦
作者：陈子升
朝代：清
体裁：五言律诗

六月三江水，扁舟独客思。何劳远天色，不共小窗时。一枕清波听，谁家玉笛吹。心藏山木咏，摇漾与君知。
江南好
作者：陈子升
朝代：清
体裁：词

炎夏过，夜坐迥凄清。千个竹风摇草阁，一规桂魄浸桃笙。多少玉关情。
江城旅兴
作者：陈子升
朝代：清
体裁：七言律诗

旅思摇摇拂旆旌，百忧如草蔓江城。重关不锁浮云态，孤枕空淹夜雨声。浦外渔灯窥燕垒，津头人语应鸡鸣。四民一业都无据，谁任飘零困地征。
江村
作者：陈子升
朝代：清
体裁：五言律诗

昔游九江郡，今寄九江村。禹迹复何处，佗城非故园。乡关生死泪，亲旧岁时论。那得深山入，西风吹暮猿。
江楼归兴
作者：陈子升
朝代：清
体裁：七言律诗

将归更上尉佗楼，楼外烟江惹客愁。白发影同汀鹭晚，黄花香在井梧秋。平芜迥绝千林鸟，独树閒邀一叶舟。惟望故山今夜月，清辉前路慰同游。
江涨雨甚浩然兴叹
作者：陈子升
朝代：清
体裁：五言律诗

白马涛方怒，苍梧云正流。临渊叹今雨，向若况先秋。独閟江上阁，谁归天际舟。若为藏羽翼，深树拂鸣鸠。
池阳道中寄怀梁药亭
作者：陈子升
朝代：清
体裁：七言律诗

高梧窗远尚闻吟，不隔秋空迥隔林。楼古试搜文选体，寺凉堪礼大悲心。定因客住频修馆，可赖官遗得赎琴。恒说齐云山窈窕，峰峰输尔尽情吟。
汪樽石生子诗以柬之
作者：陈子升
朝代：清
体裁：七言律诗

鹤攒丹顶雏方得，松结虬枝子正生。鼎畔金银镌福字，房中父母协官名。预知冬月初勤读，便返南阳晚足耕。未晓红颜欢几许，东门飞鹊报西城。
沉香浦送澹归上人兼寄元孝金吾
作者：陈子升
朝代：清
体裁：古风

舴艋载孤客，一湾复一湾。沿洄欲指沉香浦，轻桡声入水潺湲。短蓑破笠伴枯槁，山眉相顾明烟鬟。长风万里成夙往，鸥飞凫浴洲渚间。依稀三见东海浅，巀嶭忽对蓬莱山。秦王此境何曾至，驺衍能知九州事。虞舜原为天下君，至今偏有神仙意。苍梧云影明复微，潇湘竹泪沾人衣。九成台圮狐狸卧，瑶瑟龙吟水中破。禺阳二子笛声残，朱明梅花吹古寒。南武销沉南汉绝，苍苔满道谁呼鸾。君不见素馨田近城西社，素馨花气薰游冶。素馨墓上牛羊来，当日人前面空赭。仆本豪华澹荡人，奇情逸思超无垠。鲲鱼本化北溟水，那知蹭蹬桃源津。十年九迁无定止，一生万事随流水。海畔还逢逐臭夫，污尘何处堪湔洗。曹溪分流香且甘，故人往结松间庵。此水直待夷齐饮，从他取尽石门贪。扁舟笑彼陶朱富，携童入海期老寿。我不能同五百人一死从田横，会当直入四百峰师事安期生。向人贷粟不得饱，餐芝自可呼龙耕。五岳遥遥未遽蹑，行行请避西山猎。同心不见当奈何，今夜相思浮一叶。
沛中
作者：陈子升
朝代：清
体裁：七言律诗

秦关西作汉家基，草色无穷铁马驰。云气居通高拱处，竹皮冠卸远游时。遥林鸟尽秋方净，大泽龙归雨更滋。何物至今传得在，山河不及大风辞。
泊樟树访屠梦破
作者：陈子升
朝代：清
体裁：五言律诗

岸上话将续，橹声难久停。欲攀彭泽柳，一系楚江萍。灶隐朱砂暗，门开樟叶青。不嫌霜鬓老，秋晚许重经。
泊舟白门寄赠胡星卿
作者：陈子升
朝代：清
体裁：七言律诗

大江飘泊见閒云，知属金陵旧世勋。踪迹田间差可觅，姓名城内总无闻。寻常身被麻衣色，方寸心镌铁券文。莫怪盘桓无所适，孝陵旁拟表孤坟。
法曲
作者：陈子升
朝代：清
体裁：七言绝句

翻歌换舞逐千春，求旧方能变得新。不见汉宫传髻样，白头梳教及笄人。
流杯池赠陆岫青明府
作者：陈子升
朝代：清
体裁：五言律诗

朱明山下水，一见陆郎心。仙醴玉壶挈，芳春赭白寻。积砂应作灶，通涧亦鸣琴。笑我留兹土，何须白石吟。
海幢寺阿字首座屡约相过未果作此简之
作者：陈子升
朝代：清
体裁：五言律诗

隔江曾自度，长约渡江人。绝迹淹残雨，浮生阅仲春。钟吟清水泛，门迥白鸥邻。不到真空地，梨花月漫新。
渔艇鸬鹚
作者：陈子升
朝代：清

过河鱼泣未忘筌，比目宁为比翼怜。小似垂云浮积水，真看衔石出重渊。嘉名何事传乌鬼，贱质依人羡羽仙。袅袅竹竿频应接，白头相慰报青钱。烹鲤休惊尺素书，论功恰似赋芧狙。桃花源口同为业，莲叶江南识所如。拂舞白鸠长祝噎，铙歌朱鹭亦称鱼。扁舟却笑鸱夷子，远听涛声避伍胥。
渔艇鸬鹚·其一
作者：陈子升
朝代：清
体裁：七言律诗

过河鱼泣未忘筌，比目宁为比翼怜。小似垂云浮积水，真看衔石出重渊。嘉名何事传乌鬼，贱质依人羡羽仙。袅袅竹竿频应接，白头相慰报青钱。
渔艇鸬鹚·其二
作者：陈子升
朝代：清
体裁：七言律诗

烹鲤休惊尺素书，论功恰似赋芧狙。桃花源口同为业，莲叶江南识所如。拂舞白鸠长祝噎，铙歌朱鹭亦称鱼。扁舟却笑鸱夷子，远听涛声避伍胥。
游万杉寺
作者：陈子升
朝代：清
体裁：五言律诗

拄著茶枝杖，龙钟入万杉。石欹泉自咽，山午日教衔。竹箸挑中饭，棕鞋下半岩。老师浑坦率，眼见葛藤芟。
游中宿望西樵怀家园所钦
作者：陈子升
朝代：清
体裁：五言律诗

出户辞容膝，征途重久要。吟空峡猿夜，梦变楚云朝。中宿将三宿，西樵非两樵。沿江新柳色，回首见攀条。
游峡山
作者：陈子升
朝代：清
体裁：古风

轩辕二帝子，弄笛开禺阳。江岸扁舟客，闻钟到上方。仙灵今阒寂，云水空青苍。欲遣愁心去，猿声岭外长。
游弦
作者：陈子升
朝代：清
体裁：古风

抽园客之丝，鸣君堂上琴。今我要列子，泠然而御风。居世何为自龌龊，劳生以鞠躬。君有酒食且饮食，我乐伊何任。
游海目山醉后怀区海目先生
作者：陈子升
朝代：清
体裁：古风

西江汇流南海潴，我家海曲甘樵渔。四月五月荡轻桨，言游海目尝鲥鱼。海目双峰临丙穴，江心万族归圆折。漫投犗饵钓吞舟，且奏鸾刀沃飞雪。君不见浮山来与罗山同，中有铁桥仙路通。兹山亦足晞华发，行当驻颜却老明方瞳。君不见九子山加九华号，青莲居士心所好。海目区公擅此山，岂有才士香名人不道。劝君高歌快意游，眼前富贵水东流。愁来白发三千丈，醉上丹梯十二楼。
游穹窿山上真观闻施亮生尊师有岭南之行留此为赠
作者：陈子升
朝代：清
体裁：五言律诗

真师请于帝，应世住穹窿。锁院凭雷掣，飞楼惹鹤翀。神形符字凸，鬼血剑花红。见说南行久，多应遇葛洪。
游麻奢宝象林还至冈头村遇雨
作者：陈子升
朝代：清
体裁：五言律诗

复此泥涂迹，真怜昨日晴。弥天皆月色，破地忽雷声。雨点红鱼吸，风轮白鸟征。惟留法云在，烟树失江城。
湖口书怀寄辅昙上人
作者：陈子升
朝代：清
体裁：七言律诗

自怜头白远栖栖，访旧沿洄楚水西。忆别正看杨柳长，爱行那听鹧鸪啼。心从章贡诸滩下，手待匡庐五老携。谁似辅公年未艾，高高茅屋绝攀跻。
湘管
作者：陈子升
朝代：清
体裁：古风

不知将寸管，何以问重华。江岸斑斑竹，千竿似著花。野云笼杂树，苔石点晴沙。读罢灵均赋，含毫日又斜。
湟水舟中
作者：陈子升
朝代：清
体裁：五言律诗

腊近客都归，吾游尚未几。楚萍催发迹，江雪溅行衣。山僻僧孤往，潭明鸟对飞。陶潜偶然出，毋乃为愁饥。
湾沚
作者：陈子升
朝代：清

江南山县里，不省是江南。野鸟啄亭木，狞龙胶石潭。照鱼松火猛，驱魃纸旗惭。今作投湾沚，心惟江月涵。湾沚宣州地，水乡连众山。蝉嘶溪木上，虹饮岳湖间。带梦依垂钓，囊诗应榷关。偏宜远游兴，浩荡大江还。
湾沚·其一
作者：陈子升
朝代：清
体裁：五言律诗

江南山县里，不省是江南。野鸟啄亭木，狞龙胶石潭。照鱼松火猛，驱魃纸旗惭。今作投湾沚，心惟江月涵。
湾沚·其二
作者：陈子升
朝代：清
体裁：五言律诗

湾沚宣州地，水乡连众山。蝉嘶溪木上，虹饮岳湖间。带梦依垂钓，囊诗应榷关。偏宜远游兴，浩荡大江还。
潘菶伯善弹琵琶比且废置聊此戏之
作者：陈子升
朝代：清
体裁：七言绝句

回窗无语堕风花，玉匣纤尘闭月华。已识琵琶流怨久，何须今日怨琵琶。
澹归大师自丹霞山至海幢寺有赠
作者：陈子升
朝代：清
体裁：五言律诗

多君驻白足，结宇向丹霞。依树珠林矗，缘藤石径斜。閒摇下山策，方值泛源花。可念江城客，飘零似出家。
濠上逢旧妓
作者：陈子升
朝代：清
体裁：五言律诗

骄马几时迎，桃根艳柳营。半生重入梦，两度总倾城。日澹青楼色，笳悲子夜声。藁砧何可道，山上若为情。
灌园
作者：陈子升
朝代：清
体裁：五言律诗

磬折君勿嗤，为园勤注兹。民生不匮事，草木向荣时。子月馀清浅，仙源动碧滋。淮南洵汲井，鍊药更何为。
灯
作者：陈子升
朝代：清
体裁：七言律诗

休烧华烛列铜盘，小竹檠新剔起看。偶结红花如自笑，但留青燄益人寒。油边鼠迹时三过，卷里萤尸近半乾。愿托光明通般若，夜深惟见戒僧坛。
燕台
作者：陈子升
朝代：清
体裁：七言律诗

南人北去路茫茫，吹面风高鬓易霜。望断冥鸿飞碣石，自驱驽马拜昭王。台经驻辇山空翠，客待捐金日欲黄。几度芦沟桥上过，燕歌临阙限河梁。
燕歌行
作者：陈子升
朝代：清
体裁：古风

朔风洌洌天汉横，岁聿云莫雁流声。明月皎洁霜雪盈，远道万里隔关城。念君翩翩独远征，中夜不寐仰列星。君怀意气入帝京，贱妾无言不敢情。不得为尘逐君行，忧来短歌引秦筝。哀弦乱柱不能成，梅花发枝吐鲜荣。芳草因时藉百英，南金西土各有情，妾独无端转玑衡。
爱妾换马篇
作者：陈子升
朝代：清
体裁：古风

桃花妆上桃花辔，飞燕身轻飞燕骑。春风拂拂见胡天，丽影飘飘宁著地。凌波不信水中移，响屧休惊廊上戏。芳草轻腾一似难，花枝巧折仍何易。公子王孙俱在旁，佳人骏马两相当。携手舒眉相对乐，捋须脱帽众皆狂。不誇公子金珠饰，不羡王孙锦绣装。只看袅袅吹红污，只爱纤纤控紫缰。须臾下马颜微赭，芳气娇情满春野。公子执之语王孙，我有佳人尔骏马。羊城一笑胡为乎，燕市千金何故者。多君骐骥借人乘，应倩丹青为君写。人生娇贵建功难，记得当年女木兰。今夜织机啼络纬，明朝跨马泪阑干。装刀买箭钱教尽，委线抛针衣不单。未曾嬿婉从夫婿，已见勋名制可汗。骥不称力称其德，未见好德如好色。借问娇妻奉倩情，何如丑妇南阳识。娇姬至死在同床，老骥长思悬伏枥。请将所有易所无，此意非痴亦非激。王孙听罢久无言，手向雕鞍不忍扪。知音祇为逢钟子，举鼎应还有孟贲。粉妆西泣羞新主，银勒东嘶结旧恩。急将马去予携妾，无令长驱感懦魂。
牛
作者：陈子升
朝代：清
体裁：五言律诗

呼名原一我，占梦即三公。紫气伯阳至，黄姑七夕中。有人曾化虎，见月异屏风。刺促因鞦鞅，长谣阁道东。
犀簪
作者：陈子升
朝代：清
体裁：五言绝句

犀簪长可怜，有如美人发。细直隐鬉纹，真心应在骨。
猛虎行
作者：陈子升
朝代：清
体裁：乐府曲辞

露不择狭斜室，疲不策果下骀。果下岂难驱，下流每见推。指远跻北地，厉驾肃舆台。耳乱幽崖风，目惊腐草埃。昆疑搏猛虎，子勋弃黄能。惫流聚渔罟，诡野多猎媒。援涕不胜言，去去陟崔嵬。高步应龙俱，长啸鸣凤谐。吾生既自惜，不乐睹所哀。如彼千仞桐，何为才不才。
玄墓山探梅
作者：陈子升
朝代：清
体裁：古风

寒浦入轻舟，春山引孤策。烟开见飞鸟，雪澹无行迹。仄径援山臂，高根逗泉脉。旁临邓尉卑，回望阊门窄。日照寺微绀，湖涵梅尽白。诸天恣花供，大地成香席。石壁张丹青，茶山啜云液。悠然遂终日，归路思弥绎。
玉阶草
作者：陈子升
朝代：清
体裁：五言绝句

敛袖出屏香，摇綦历阶草。三十六宫中，自守青苔老。
王阮亭客部枉评予诗作此寄赠兼怀令兄西樵吏部
作者：陈子升
朝代：清

十年不拟北书通，閒听归人话北风。黄叶小窗寻句在，玉人清署寄声同。霜凋桂树香犹烈，海浸珊瑚气亦红。长是微名自珍惜，汝南评却重山东。南云长望北云飘，诗思相亲不觉遥。欲挽颓波谁独峙，解承仙露是双标。肯邀旧友藏深署，应为宫人赋洞箫。朝夕看山已相识，琅邪遵海有西樵。
王阮亭客部枉评予诗作此寄赠兼怀令兄西樵吏部·其一
作者：陈子升
朝代：清
体裁：七言律诗

十年不拟北书通，閒听归人话北风。黄叶小窗寻句在，玉人清署寄声同。霜凋桂树香犹烈，海浸珊瑚气亦红。长是微名自珍惜，汝南评却重山东。
王阮亭客部枉评予诗作此寄赠兼怀令兄西樵吏部·其二
作者：陈子升
朝代：清
体裁：七言律诗

南云长望北云飘，诗思相亲不觉遥。欲挽颓波谁独峙，解承仙露是双标。肯邀旧友藏深署，应为宫人赋洞箫。朝夕看山已相识，琅邪遵海有西樵。
玩月山池
作者：陈子升
朝代：清
体裁：五言律诗

雨霁山池晚，悠然逢月明。山中如此色，天上有无情。雾碎安期石，风微子晋笙。犹闻小桥畔，农父话春耕。
珠江与严伯玉话旧
作者：陈子升
朝代：清
体裁：七言律诗

鸣鸟难闻羽翼稀，身馀萍梗涕沾扉。故山在客云松老，初服从谁昼锦归。世弃君平方卖卜，年高蘧瑗早知非。南中芜绝乘骓路，目尽吴阊匹练微。
璅蛣行
作者：陈子升
朝代：清
体裁：古风

开君蒲萄之瓮醅，捧君鹦鹉之螺杯。高堂促席方就饮，美味忽自江中来。借问嘉名名璅蛣，腹蟹从来景纯说。水经注就赋还成，岂漏熬波与积雪。季鹰歌里想鲈鱼，谢监诗中寻海月。丰不必啖肥脓，清不必采薇蕨。欲食飞鱼不可期，欲脯青麟海难越。君今璅蛣且须尝，佐以三杯高兴发。忆昔朋从郁水洲，食如填壑饮如流。此物时时可以致，齧妃女唇甘且柔。右倚灵妃左浮丘，景纯游仙从我游。试将璅蛣荐羽流，蓬莱清浅湘漓秋。天地微茫何不有，有鸧九头龟六眸。二虫一体相为命，璅蛣登庖蟹自愁。啄腐吞腥累仙道，甘此未失为聃周。进君酒，君下箸。君不见何曾万钱不称心，江水悠悠向东去。
瓶梅
作者：陈子升
朝代：清
体裁：七言绝句

何郎徙倚不成诗，却月凌风折一枝。好比禅心共清净，澹然冰雪供军持。
甘露庵访姚文初
作者：陈子升
朝代：清
体裁：七言律诗

晶晶甘露滴祇树，君向此中长乐饥。纸帐日高眠起后，茶铛火绝客寻时。先人交籍惟增感，近日科名总不知。我亦禅门办归宿，虎丘云极岭南陲。
生日
作者：陈子升
朝代：清
体裁：七言律诗

植根长似九秋蓬，戢翼徒看万里鸿。晚节可称诗圣得，生年真与觉皇同。累朝紫诰归逢掖，两鬓清霜点次工。从此亦知陶写去，缺瓶沽酒按枯桐。
用乐府题作唐体十二首 其一 有所思
作者：陈子升
朝代：清
体裁：五言律诗

贱妾对流萤，良人备北庭。金闺淹日月，沙碛动风霆。去梦萦蛛网，归书暗雁翎。君恩治第否，天末不遑宁。
用乐府题作唐体十二首 其七 从军乐
作者：陈子升
朝代：清
体裁：五言律诗

南征忘苦辛，百万出咸秦。破竹看崩角，分茅掩沸唇。箭穿无石虎，车载有金人。遂使光天下，皆称率土臣。
用乐府题作唐体十二首 其三 紫骝马
作者：陈子升
朝代：清
体裁：五言律诗

国事勤玄塞，将军跃紫骝。都门一发迹，千里去悠悠。大漠风多逆，长城水不流。功成何用赏，骨立视封侯。
用乐府题作唐体十二首 其九 古意
作者：陈子升
朝代：清
体裁：五言律诗

玉匣鸣琴出，繇来是爨桐。中含太古意，侧想先生风。抚罢不成操，知音人已空。滔滔流水去，悽绝对仙宫。
用乐府题作唐体十二首 其二 关山月
作者：陈子升
朝代：清
体裁：五言律诗

边月散边霜，长城月正长。狼烟虚远色，驿火断寒光。北照惟依斗，南临一望乡。营门钲鼓静，昨夜遁贤王。
用乐府题作唐体十二首 其五 折杨柳
作者：陈子升
朝代：清
体裁：五言律诗

离情相送送，大道夹垂杨。千里从兹远，一枝空折将。结为腰带缓，吹与鬓丝长。何必闻羌篴，方知断客肠。
用乐府题作唐体十二首 其八 明妃怨
作者：陈子升
朝代：清
体裁：五言律诗

物色归骄虏，蛾眉镇独颦。迁延上马地，决绝贯鱼人。觱篥风相切，琵琶语不真。君王有飞将，妾是玉关尘。
用乐府题作唐体十二首 其六 梅花落
作者：陈子升
朝代：清
体裁：五言律诗

陇右五歧路，梅花寒并飘。春风上冰雪，人迹澹溪桥。白破胡天晓，香分庾岭遥。谁知金屋里，坐使玉容销。
用乐府题作唐体十二首 其十 难忘曲
作者：陈子升
朝代：清
体裁：五言律诗

花径入檀郎，君家不可忘。交精飞过水，反舌唤登墙。南国明珠佩，东家白玉床。微躯何所托，端在婉清扬。
用乐府题作唐体十二首 其十一 关陇吟
作者：陈子升
朝代：清
体裁：五言律诗

秦地双崤阻，周王八骏雄。水流巴子国，山压隗嚣宫。榆细森关月，梅春袅笛风。寄言被褐者，相助守山东。
用乐府题作唐体十二首 其十二 长安道
作者：陈子升
朝代：清
体裁：五言律诗

古树咸原色，繁华大道春。长风与流水，翠粲复龙鳞。狐白逢公子，鸦黄见美人。萧条道旁客，叹息经情亲。
用乐府题作唐体十二首 其四 刘生
作者：陈子升
朝代：清
体裁：五言律诗

卿家赤帝后，走马黄云间。独入咸阳市，报雠时度关。愁将边月远，卧对酒垆閒。傲尽王公席，青春抚绿鬟。
用乐府题作唐体十二首·有所思
作者：陈子升
朝代：清

贱妾对流萤，良人备北庭。金闺淹日月，沙碛动风霆。去梦萦蛛网，归书暗雁翎。君恩治第否，天末不遑宁。边月散边霜，长城月正长。狼烟虚远色，驿火断寒光。北照惟依斗，南临一望乡。营门钲鼓静，昨夜遁贤王。国事勤玄塞，将军跃紫骝。都门一发迹，千里去悠悠。大漠风多逆，长城水不流。功成何用赏，骨立视封侯。卿家赤帝后，走马黄云间。独入咸阳市，报雠时度关。愁将边月远，卧对酒垆閒。傲尽王公席，青春抚绿鬟。离情相送送，大道夹垂杨。千里从兹远，一枝空折将。结为腰带缓，吹与鬓丝长。何必闻羌篴，方知断客肠。陇右五歧路，梅花寒并飘。春风上冰雪，人迹澹溪桥。白破胡天晓，香分庾岭遥。谁知金屋里，坐使玉容销。南征忘苦辛，百万出咸秦。破竹看崩角，分茅掩沸唇。箭穿无石虎，车载有金人。遂使光天下，皆称率土臣。物色归骄虏，蛾眉镇独颦。迁延上马地，决绝贯鱼人。觱篥风相切，琵琶语不真。君王有飞将，妾是玉关尘。玉匣鸣琴出，繇来是爨桐。中含太古意，侧想先生风。抚罢不成操，知音人已空。滔滔流水去，悽绝对仙宫。花径入檀郎，君家不可忘。交精飞过水，反舌唤登墙。南国明珠佩，东家白玉床。微躯何所托，端在婉清扬。秦地双崤阻，周王八骏雄。水流巴子国，山压隗嚣宫。榆细森关月，梅春袅笛风。寄言被褐者，相助守山东。古树咸原色，繁华大道春。长风与流水，翠粲复龙鳞。狐白逢公子，鸦黄见美人。萧条道旁客，叹息经情亲。
用齐梁体作唐律
作者：陈子升
朝代：清
体裁：七言律诗

白雪红桃养莫愁，明珠翠羽粲登楼。风斜乙鸟摇窗格，露满丁香上帐钩。昨夜兰缸金蛱蝶，今晨杨陌玉骅骝。却呼左右扃重户，莫使东西怨御沟。
甲辰小除夕作
作者：陈子升
朝代：清
体裁：七言律诗

零落黄门欻白头，几年萍梗泛沧洲。结交悔作四公子，学佛思随五比丘。穹室烟深归祀灶，金银云起去登楼。明春未得避喧计，空负晓林黄栗留。
留别刘及叔兵部
作者：陈子升
朝代：清
体裁：五言律诗

刘生为我别，何以写衔杯。一曲东平意，相如西蜀才。蒯缑悬锦水，花笔掩兰台。但断忧时泪，吟诗瘦莫哀。
留别慎旃
作者：陈子升
朝代：清
体裁：七言律诗

更尽乌程酒一觞，赠言书取续篇章。重华问去天俱远，三箬寻来派共长。宪府开时偏脱略，宗门悟后好商量。相期为觅书邮便，海客江帆集半塘。
病起
作者：陈子升
朝代：清
体裁：七言律诗

病起柴门春已深，迟迟日影向前林。杨花落尽曾生肘，萱叶齐来好树襟。渡海月经闻五石，垂堂炯戒谬千金。何曾行乐城东去，憔悴空知作楚吟。
癸卯早春口占呈友人
作者：陈子升
朝代：清
体裁：七言律诗

今年岂谓去年非，漠漠慈颜认旧闱。眷属不离居士室，劳生元息丈人机。村僮警夜当风语，汀雁嫌泥带雪飞。三陟自知吟更苦，早春怜尔远游归。
登楼
作者：陈子升
朝代：清
体裁：七言律诗

万山深入且登楼，萧散看春不断愁。朝雨疏烟摇大壑，夕阳空影纳神州。七哀诗思无刘表，十赉文心有敬游。今日风光仍汉腊，白云多处任淹留。
白发三首
作者：陈子升
朝代：清

安仁美姿容，掌珠宁忍堕。优游散骑省，渥丹照青琐。命驾出郊坰，流辉生炙輠。妇人连手萦，投我以珍果。四八欻二毛，霜茎日已夥。无复昔遨游，况乃多轗轲。道逢掷瓦石，何独张与左。我闻夜交藤，能使人首乌。我发从渠白，但愿一愁无。此藤不足宝，不若树萱草。妾有盘龙镜，为君照白发。照发复照须，繁霜不可遏。染之不尽黔，拔去还复发。天运既如此，恶之殊非达。妾发长至地，甘为老奴悦。愿君崇明德，毋事此微屑。囊须在船中，士龙笑欲没。
白发三首·其一
作者：陈子升
朝代：清
体裁：古风

安仁美姿容，掌珠宁忍堕。优游散骑省，渥丹照青琐。命驾出郊坰，流辉生炙輠。妇人连手萦，投我以珍果。四八欻二毛，霜茎日已夥。无复昔遨游，况乃多轗轲。道逢掷瓦石，何独张与左。
白发三首·其三
作者：陈子升
朝代：清
体裁：古风

妾有盘龙镜，为君照白发。照发复照须，繁霜不可遏。染之不尽黔，拔去还复发。天运既如此，恶之殊非达。妾发长至地，甘为老奴悦。愿君崇明德，毋事此微屑。囊须在船中，士龙笑欲没。
白发三首·其二
作者：陈子升
朝代：清
体裁：古风

我闻夜交藤，能使人首乌。我发从渠白，但愿一愁无。此藤不足宝，不若树萱草。
白燕
作者：陈子升
朝代：清
体裁：七言律诗

故人相见乍疑非，海外精神座上稀。休傍入宫邻国号，新持赐扇曲江归。银花屈戌窥轻剪，玉匣芳诸对卷衣。纵是衔泥身不污，自捎尘网得飞飞。
白鸭
作者：陈子升
朝代：清
体裁：七言律诗

方塘萍荇荡纷纷，曲曲朱栏泛泛纹。似任风吹成独往，偏能日浴向同群。花边被服真浮月，水际弹冠妄切云。今日呼名在邻里，羲之何必不怜君。
盂兰盘日西来庵礼舍利
作者：陈子升
朝代：清
体裁：七言律诗

金作浮图藏舍利，师僧请出众人观。生天直用时时切，消业回思世世难。惊眼威神灯外转，彻心悲涕水中寒。病身礼罢空行院，为指芭蕉在药栏。
相逢行
作者：陈子升
朝代：清
体裁：五言律诗

相逢君不见，疏柳对黄昏。水畔鸦头袜，垆间犊鼻裈。与云兼送目，为草亦交魂。未得通媒妁，微私曷敢言。
短歌行
作者：陈子升
朝代：清
体裁：乐府曲辞

有酒盈樽，嘉宾在门。直须延坐，庭光已昏。悲当用叹，唇亡齿寒。鲁酒伊何，围彼邯郸。瓶之罄矣，惟罍之耻。人生何为，忧来不已。萧萧暮风，吹我榈栊。悲满君怀，醉颜不红。交交好禽，枝閒好音。胡不如鸟，人各有心。莺娇始簧，燕狂以䀪。断鹤续凫，云胡短长。琴则可歌，笙则可吹。惠而好我，与子同衣。
石埭昭明太子庙
作者：陈子升
朝代：清
体裁：五言律诗

只在删诗后，斯文入选初。能收百家作，非但一朝书。山出菁华外，江流绮靡馀。何期向萧寺，野服拜仙储。
石埭访姚六康明府
作者：陈子升
朝代：清
体裁：五言律诗

白笴陂前路，长吟问玉人。琴堂时一望，雨霁九峰新。野寺弛官禁，江楼纳客身。还凭仙舄力，能使入山频。
石门吴刺史祠
作者：陈子升
朝代：清
体裁：五言律诗

石门之水清，刺史昔年情。日照龙骧节，风高雁翅城。江河遮贝阙，俎豆出芹羹。极浦香沈尽，西山薇欲生。
破寺
作者：陈子升
朝代：清
体裁：七言律诗

瀑水交流山路断，萧萧孤寺半峰藏。瓦边红叶坠莲座，窗畔昏鸦投竹房。饥虎习闻持戒语，湿萤分点坐禅香。几人到此团圞久，为拨寒炉上石床。
碧玉洞作
作者：陈子升
朝代：清
体裁：古风

我有碧玉调，匣琴无处弹。登山见流水，高调和皆难。壁立一片雪，风含白云端。羽人不可见，环佩日珊珊。
示家僮
作者：陈子升
朝代：清
体裁：五言绝句

翟尉方罗雀，任公尚钓鱼。行藏吾若此，君意定焉如。
示族中诸兄弟
作者：陈子升
朝代：清
体裁：七言律诗

秀气环洲云浸矶，枌榆时见旧恩辉。丁年盛事族人说，丙舍残春江燕飞。竹长龙孙留劲节，松彫马鬣几成围。先庐独远北堂老，一赋南陔愁广微。
示美斯侄
作者：陈子升
朝代：清
体裁：五言律诗

萧然无旧业，亦可赋新诗。燕筑座间击，奚囊杖后随。云霄劳梦想，湖海引心期。不见寒梅树，繁花雪满枝。
礼诵后作寄道侣
作者：陈子升
朝代：清
体裁：五言律诗

十年伤白发，万虑息金经。春鸟鸣鱼梵，天花落草亭。高堂嗟见背，大块实劳形。为寄潮音去，宗风满塔铃。
祀何仙姑乐章 其一 迎神
作者：陈子升
朝代：清
体裁：古风

飘罗兮练浮，灵纷葩兮迁绛趺，请阿㜷兮招鲍姑。桂馔兮猿醴，煮白石兮清水。故宫兮归来，源源兮不可以期。
祀何仙姑乐章 其二 送神
作者：陈子升
朝代：清
体裁：古风

灵不可兮栖迟，丹甃湛兮云以�。无琼食兮珍果，君不可兮奉母。鹅笙兮鼍鼓，渺缊缊兮独不下。
离合
作者：陈子升
朝代：清
体裁：四言诗

一丘若共，稻斛方均。矧敢多乂，糊口垂纶。吏首化争，当串以亲。何人高卧，阜临东津。孔公乙夜，与斗斜邻。
秋夜书怀呈知己
作者：陈子升
朝代：清
体裁：五言排律

生平难重说，良夜感摧颓。老与时艰至，贫从世胄来。千人虚郢曲，一饭愧韩才。偶贷河侯粟，时倾地主杯。秋空天水合，肠转女牛回。不是君心鉴，沈忧那自开。
秋夜同王说作梁器圃梁药亭作
作者：陈子升
朝代：清
体裁：七言律诗

危叶脱枝孤鸟出，两三人镇在虚堂。霜天透彻中开卷，月地铺排处及床。静极惯修陪鹤礼，吟成新得补心方。不行行便寻溪寺，寒磬声西白藕香。
秋怀
作者：陈子升
朝代：清

山山木叶脱，一为洞庭波。今年春草碧，今日伤如何。四愁看雪早，七发属涛多。宋玉元生楚，秋如羁旅过。杀气到金天，狼星见几年。贤良诏骑射，经史傍貂蝉。榆荚连关暗，花名渡海偏。仍闻来陆贾，应有逐居延。碧沚渺秋思，飘鸾淡雾姿。明珰一以献，玉佩解要之。子夜芙蓉曲，秋风兰菊辞。却看银汉侧，牛女别经时。
秋怀·其一
作者：陈子升
朝代：清
体裁：五言律诗

山山木叶脱，一为洞庭波。今年春草碧，今日伤如何。四愁看雪早，七发属涛多。宋玉元生楚，秋如羁旅过。
秋怀·其三
作者：陈子升
朝代：清
体裁：五言律诗

碧沚渺秋思，飘鸾淡雾姿。明珰一以献，玉佩解要之。子夜芙蓉曲，秋风兰菊辞。却看银汉侧，牛女别经时。
秋怀·其二
作者：陈子升
朝代：清
体裁：五言律诗

杀气到金天，狼星见几年。贤良诏骑射，经史傍貂蝉。榆荚连关暗，花名渡海偏。仍闻来陆贾，应有逐居延。
秋日西郊宴集
作者：陈子升
朝代：清
体裁：七言律诗

寥落王风蔓草生，荒郊何意会群英。十年丧乱同王粲，万里归来独子卿。林际远烟鸦噪晚，雨馀新月雁窥晴。故园秋色携琴在，吟断西楼画角声。
秋日赠别
作者：陈子升
朝代：清
体裁：五言律诗

荆棘参天满，君行思独深。不穷驺衍口，至慎阮公心。想到西荆日，登楼罢叹音。风尘重相见，长袖拂霜镡。
秋水轩行为吴僧六虚作
作者：陈子升
朝代：清
体裁：古风

君不见吴门文启美，爱过僧居濯秋水。与画小幅皴细起，素楮淡墨如叠绮。吴僧自有秋水轩，我嗜此画僧乞言。君不见昔时卢鸿草堂能涤烦，手笔落落矶翻翻。
秋江夜汎
作者：陈子升
朝代：清
体裁：古风

秋光枫叶动，星转客帆孤。况复秋水至，安知秋夜徂。牛渚袁宏月，鸱夷范蠡湖。裴褢无所似，空作水中凫。
秋野独行因寄茅鍊师
作者：陈子升
朝代：清
体裁：七言律诗

秋敞松关对泬寥，悠然散步引长谣。冠当岫色沾云叶，杖应泉声响石桥。远树亭亭孤鹤起，荒原漠漠万蓬飘。故人独在朱明顶，白鹿新骖学子乔。
秋钓
作者：陈子升
朝代：清
体裁：七言律诗

行至幽溪清见底，閒閒爱下一条丝。湍中白小游无恙，石上红衫坐独危。鹭立并将人影照，叶浮空有水纹知。悠然网罟前时世，久厌荤腥伴老师。
秋霞效骆丞
作者：陈子升
朝代：清
体裁：五言律诗

人惊洛川上，秋在赤城隈。散处皆成绮，流时定作杯。染江枫失叶，烛野烧无灰。五云虽稍隔，终是掞天才。
种柳
作者：陈子升
朝代：清
体裁：五言律诗

池水如明镜，杨枝是细腰。宅边宜有此，花外不堪飘。昔在长杨苑，因风拂灞桥。桥西几攀折，今日抚柔条。
种梅
作者：陈子升
朝代：清
体裁：七言律诗

古梅一株偃荒圃，移种高斋得所钦。带土任他苔色上，当空仍此月光临。人方敛气真能傲，诗要忘言正好吟。忆得骑驴深雪里，只知香极不知寻。
秦淮曲
作者：陈子升
朝代：清
体裁：七言绝句

十二楼昏千斛醪，梦中和语拨檀槽。秦淮一夕秋风起，百尺帆樯海气高。
移居
作者：陈子升
朝代：清

携家似行脚，重卜佛山居。避寇图中策，呼童载旧书。春风开瓮牖，夏屋谢权舆。莫谓皆稠杂，萧萧竹影疏。怅别仙湖里，何期住佛山。乌衣离乱后，青琐市尘间。花鸟欺容膝，亲朋劝破颜。来逢脩禊日，觞咏且宜閒。
移居·其一
作者：陈子升
朝代：清
体裁：五言律诗

携家似行脚，重卜佛山居。避寇图中策，呼童载旧书。春风开瓮牖，夏屋谢权舆。莫谓皆稠杂，萧萧竹影疏。
移居·其二
作者：陈子升
朝代：清
体裁：五言律诗

怅别仙湖里，何期住佛山。乌衣离乱后，青琐市尘间。花鸟欺容膝，亲朋劝破颜。来逢脩禊日，觞咏且宜閒。
程周量梁芝五二子同过
作者：陈子升
朝代：清
体裁：七言律诗

严城旅食笑孤身，结驷同来第一人。近市久知齐晏子，登坛何有汉韩信。官街鼓响迎秋急，卜肆帘垂过雨新。歌罢无车终不出，愧君风雅为扶轮。
稚子弄促织放书斋中秋夜增怀便成长句
作者：陈子升
朝代：清
体裁：古风

湘帘不捲知秋色，中夜萧萧闻促织。开笼稚子戏方阑，闭户先生听不得。仆本雕虫应律鸣，谁家懒妇及秋惊。回旋秦锦教成字，摇落豳风别有名。此日银河看渡鹊，此时芳醑失听莺。爽籁遥吹蠮螉塞，寒砧不捣凤凰城。狭室青灯隔虚旷，满床缃帙犹无恙。歌舞人矜却月楼，诗书婢笑扶风帐。邺客追游息雀声，刘郎起舞悬鸡唱。那堪唧唧近床头，那遣迢迢翻枕上。春鸟秋虫岁岁听，每怜蟾兔晃中庭。何事芸香辟仙蠹，漫将纨扇扑流萤。
立春日社集学小庾体限韵
作者：陈子升
朝代：清
体裁：五言排律

览岁玑衡政，陈书钟鼎文。囊锥休踢嬲，杯酒且殷勤。金门牛马走，丹穴凤鸾群。海观卑测蠡，雷声辨聚蚊。山形迷七圣，涛气溢三军。柳枝低艳曲，桃花入舞裙。文豹藏深雾，斑骓蹴白云。花风殊缱绻，灯月又纷纭。蒸民思帝力，詹尹溯皇坟。立春观笑语，行年务见闻。不教荆璞刖，谁令鲁璧焚。此时同越祝，今日便逢君。
端午别万履安严伯玉朱锡鬯还山却寄
作者：陈子升
朝代：清
体裁：七言律诗

楚水遥遥浸钓矶，江楼归兴傍凫飞。辟兵是处逢端午，望气何人识少微。花压长林麋鹿过，泉深曲沼鲤鱼肥。风流飘泊同湖海，期尔名山一掩扉。
端研
作者：陈子升
朝代：清
体裁：五言律诗

万古云凝处，渊深不可知。文心正如此，山骨自多奇。滴水波无极，浮星影欲垂。行吟皆属汝，忆得过溪时。
竹下走笔简薛二
作者：陈子升
朝代：清
体裁：古风

三年种得两丛竹，疏疏映我池边屋。安得凉生十里阴，与君来往无三伏。君家易知复难忘，春自罗浮归草堂。罗浮竹大堪为屋，屋上干云从更长。僻居两两辞城邑，地阔天长莫羞涩。时见醯鸡瓮里游，几何高士林中人。我今怀君复畏人，欲向竹林藏此身。君来寻我乃相见，同话三山海上尘。
答亡可上人
作者：陈子升
朝代：清
体裁：古风

潇湘殊不远，远思在夫君。灵洲少佳气，苍梧空碧云。碧云日复暮，朱夏悠悠度。何用持报君，秋风吹琼树。
答俗人
作者：陈子升
朝代：清
体裁：古风

天苍地莽，飘然一客。虎变龙文，鸿荒自辟。南郭天籁，东方星谪。鱼可钓兮为任，雀可罗兮似翟。碎京市之胡琴，语寒山之片石。抗往古兮论生平，君不可兮知姓名。四百峰头春色在，荷锄独往种瑶英。
答区叔永见怀之作
作者：陈子升
朝代：清
体裁：七言律诗

风吹城树散群鸦，万事摧藏感鬓华。旧国自传燕市筑，轻舟宁阻越溪花。西园邺下难重集，东岳平原忆共誇。谁倚蘋洲怨春晚，碧云新对一江霞。
答张公亮揭阳慰予下第
作者：陈子升
朝代：清
体裁：古风

丈夫身作楚人弓，照乘泣刖珠玉同。咄嗟小儿怨秋风，迷阳不生大道中。三年一赋灵光殿，蜃市银云看成变。祇因错认万言书，安得齐名三语掾。琴张先生劝莫嗟，陈孔赭白骄谁家。蓬心待扶惟直麻，行行采采幽兰花。
答旷圆大师罗浮见寄次韵
作者：陈子升
朝代：清
体裁：古风

悠悠浊世内，屹屹青山上。夜半观日出，空中听鸡唱。缁衣弄大蝶，朱凤群相向。独有水乡人，烟波坐惆怅。
答欧奏孚订游吴门之作
作者：陈子升
朝代：清
体裁：七言律诗

春深吟过赤花洲，酒半思为汗漫游。江渚几闻袁虎咏，秋风一振马卿裘。黄云极目寻知己，芳草何心问蹇脩。此去龙威书可识，玉函先为报罗浮。
答沈甸华见赠
作者：陈子升
朝代：清
体裁：七言律诗

风流历历溯西泠，皦日偏高处士星。远访遂过梅峤路，出寻閒傍李官厅。龙蛇岁去身犹屈，鸲鹆溪回眼尽青。来就嵇含询草木，欣然携手折芳馨。
答赠叶虎竹
作者：陈子升
朝代：清
体裁：七言律诗

少年何事被愁侵，玉树萧萧忆故林。万卷幼依慈母读，七言閒对野鸥吟。若教视草知能手，便拥如花不称心。暂觅交亲道情素，山中萝月约秋阴。
答陆导甫
作者：陈子升
朝代：清
体裁：五言律诗

陆郎金散尽，萧索对斑骓。踏遍重关草，空馀两鬓丝。春芳一以歇，阴雨况凄其。世故还相见，披襟似旧时。
箧中存张天如吉士所遗诗扇次韵哭之
作者：陈子升
朝代：清
体裁：五言律诗

道术期经世，文章真史官。夫君斯已矣，挥扇涕阑干。垂诏王心恻，遗言友道看。朝华披可恨，谁起楚臣餐。
箨冠
作者：陈子升
朝代：清
体裁：古风

相期竹林下，相问竹皮冠。况是萧萧鬓，华簪非所安。端居崇朴素，危坐对檀栾。唯有湘江上，三闾时一弹。
精列
作者：陈子升
朝代：清
体裁：古风

精列一何细，音响越区藩。虎啸与龙吟，云兴而风旋。虞帝解民愠，穆穆抚五弦。邹生吹阳律，阴谷以弗寒。吉甫吐清风，周公悲东山。仲尼宝弦歌，有德者有言。德音我所慕，小言良足叹。
素馨花
作者：陈子升
朝代：清
体裁：七言绝句

宴罢红云拥素馨，紫宫回梦酒初醒。香风皎月横陈处，不许诸嫔出后屏。
素馨鹦鹉
作者：陈子升
朝代：清

香国生毛羽，飞来震旦遐。分明鹦鹉鸟，莫道素馨花。被雪心偏热，含辉影故斜。迦陵音自足，凡鸟慎无哗。花鸟恒相得，今看一体浑。妆成矜独立，慧极耻能言。与月呈诸相，因香托六根。然灯红一抹，衔得觉皇恩。
素馨鹦鹉·其一
作者：陈子升
朝代：清
体裁：五言律诗

香国生毛羽，飞来震旦遐。分明鹦鹉鸟，莫道素馨花。被雪心偏热，含辉影故斜。迦陵音自足，凡鸟慎无哗。
素馨鹦鹉·其二
作者：陈子升
朝代：清
体裁：五言律诗

花鸟恒相得，今看一体浑。妆成矜独立，慧极耻能言。与月呈诸相，因香托六根。然灯红一抹，衔得觉皇恩。
索王勤中画菊
作者：陈子升
朝代：清
体裁：七言律诗

共僧摇策入阊门，借问先臣七叶孙。道在即堪忘禄位，宅抛犹得住閒园。帘前养鸟能通语，笔底为花觉有魂。便欲恭求写秋菊，好移霜质傲篱根。
红衲歌
作者：陈子升
朝代：清
体裁：古风

我昔登山临水高洁而光辉，君看红绫叠锦千针之衲衣。凛秋严冬与之侣，春寒采采皆芳菲。南中四时花不绝，披此但少雪花飞。客谓以此远游更足以环玮，与子期乎峨眉、雁荡、芦洲与钓矶。可怜此后触世机，出门栖栖资斧微。就官随班强著绯，归来天地交旌徽。今日萧条尚馀此，青云绝迹穷山里。狐白千金徒侈耳，人间爱马筐盛矢，何为长戚自令鄙。君不见浮丘袖阔麾烟霞，毛女衣单拾松子。
纸帐
作者：陈子升
朝代：清
体裁：五言律诗

素丝缝侧理，兹帐息深深。一榻何高卧，洞房非此心。云封虚白室，月在梅花林。个里雕龙思，天孙无自寻。
经南园书院废址有怀葛无奇侍御
作者：陈子升
朝代：清
体裁：七言律诗

周家柱史汉廷威，绣服风流天下稀。湖上鸳鸯香阁锁，南中翡翠笔床飞。栖乌几树当城出，避马何人醉月归。惆怅輶轩采风往，白云歌断越山薇。
经漂母墓
作者：陈子升
朝代：清
体裁：五言律诗

淮阴成往迹，客子渡淮来。旅食若为进，王孙还此哀。春流萦落絮，古墓蘙新苔。向晚空相见，城阴罢钓回。
续作锁柳销鸿之曲
作者：陈子升
朝代：清
体裁：五言绝句

烟锁池塘柳，烽销极塞鸿。东枝罢春水，南翼怨秋风。
续成语四首
作者：陈子升
朝代：清

片玉可以琦，奚必待盈尺。匹夫可以豪，奚必待正席。深山一羽衣，衡门一逢掖。高风薄丛林，清歌散泉石。相者皆举肥，我心痛如刺。文绣被台榭，菽粟食凫雁。施施乐其间，飘飘观彼粲。厥中靡所蕴，卒与牺牲豢。寄言少年客，毋令居所慢。日回而月周，时不与人游。众人皆疾足，羌余独淹留。蟋蟀入我床，鸿雁何哀愁。友生日以远，将在东山头。亮哉宋大夫，四序独悲秋。平流鼓怒浪，静树振惊飙。渺哉风动人，美恶殊相摇。枢机在言行，天地遐不遥。子綦隐南郭，三籁日萧条。
续成语四首·其一
作者：陈子升
朝代：清
体裁：古风

片玉可以琦，奚必待盈尺。匹夫可以豪，奚必待正席。深山一羽衣，衡门一逢掖。高风薄丛林，清歌散泉石。相者皆举肥，我心痛如刺。
续成语四首·其三
作者：陈子升
朝代：清
体裁：古风

日回而月周，时不与人游。众人皆疾足，羌余独淹留。蟋蟀入我床，鸿雁何哀愁。友生日以远，将在东山头。亮哉宋大夫，四序独悲秋。
续成语四首·其二
作者：陈子升
朝代：清
体裁：古风

文绣被台榭，菽粟食凫雁。施施乐其间，飘飘观彼粲。厥中靡所蕴，卒与牺牲豢。寄言少年客，毋令居所慢。
续成语四首·其四
作者：陈子升
朝代：清
体裁：古风

平流鼓怒浪，静树振惊飙。渺哉风动人，美恶殊相摇。枢机在言行，天地遐不遥。子綦隐南郭，三籁日萧条。
绿茉莉
作者：陈子升
朝代：清
体裁：五言律诗

茉莉白可摘，崖州殊不然。鸭江来细雨，蕉叶漏诸天。蜀客绮相对，石家珠可怜。谁曾簪雪鬓，传到素馨田。
缑山月夜闻王子晋吹笙
作者：陈子升
朝代：清
体裁：五言排律

此夜山中月，当年鹤上人。众情无不总，吹断洛城尘。问子游何远，而今曲尚新。秋光皆逼汉，箫韵异调秦。世隔钧天乐，云移放浪身。愿追馀响去，抗手揖群真。
罗旁山中
作者：陈子升
朝代：清
体裁：七言律诗

路入崎岖地可怜，土风人事总纷然。穴中蛇死山猺手，担上鱼行水客肩。漆树筒添侵露取，铁山炉热并人煎。谁知宿在茅櫩者，学得残僧暂坐禅。
罗浮胡蝶歌送屈翁山之金陵同梁芝五陈元孝席上赋
作者：陈子升
朝代：清
体裁：古风

胡蝶来从胡蝶洞，南园先集罗浮凤。凤衰久作接舆歌，昨夜蝶酣庄叟梦。东家西家胡蝶飞，蝶黄蝶白争春晖。罗浮大蝶真凤子，暂憩华堂还翠微。屈生却自翠微出，欲走名都怀道术。卜居未忍便沈湘，修辞莫是身曾漆。藻思如餐婀娜花，翱翔远食琅玕实。神仙之侣不可羁，还待怜才重惜之。文章被服人尚爱，况乃吐纳生神奇。送君凤皇台畔去，去去逍遥君自知。
罨画溪寄慎旃副宪
作者：陈子升
朝代：清
体裁：七言律诗

门当水郭隐湖湾，秋宪家林自爱閒。偶出总经骚客地，端居能镇道场山。座参奇石聆深语，酒对禅僧发静颜。顿使岭南归思缓，刺船仍约画溪还。
美人
作者：陈子升
朝代：清
体裁：七言律诗

人间真见藐姑神，月状云容见敢真。尚以半身凭保母，不知全态寤文人。行宜处所朝朱凤，嫁必年时佩玉麟。川上采珠何足算，生成的是掌中珍。
美斯侄谋同予归营沙贝祖居诗嘉其志
作者：陈子升
朝代：清
体裁：五言律诗

尔念流离久，慨然思本源。能依先世泽，即见累朝恩。天籁空南郭，清风洒石门。纵令归未得，何敢忘斯言。
腊兴
作者：陈子升
朝代：清
体裁：七言律诗

征西仗剑倚霞开，献岁新谣独酒杯。明月半帘虚入燕，白云层峤远舒梅。筝调静女鲛绡卷，阵破愁胡羯鼓催。兵甲尚悬春帐梦，盈盈碧水隔高台。
自东安将之新州阻雨先寄潘葱石
作者：陈子升
朝代：清
体裁：五言律诗

千山身偶入，十日雨淫淫。狭室伏泉涌，前途芳草深。村烟遮骋望，檐溜聒知音。疲极津梁者，新州去印心。
自五羊至河源得二十绝句
作者：陈子升
朝代：清

帐借江风盖借云，离情倚剑帖龙文。楼船更倩戈船护，初学乘槎谒圣君。行李参差两路尘，行人行矣送归人。风前尽醉林婆酒，白鹤晴峰无那春。木棉临水烂红霞，躞蹀何之白鼻騧。傍岸每嗔童子上，插瓶渠为采山茶。抹额成群锦缆牵，分明旗号亦喧阗。带牛佩犊非儿戏，待辟吾皇九有田。带马春沙暂牧场，今朝春水没中央。水接房星天上厩，分明匹匹肖鸳鸯。烟起山坳有竹庐，篷窗一半对风虚。青衣急走奚奴马，红嘴深窥翡翠鱼。围山周匝倚高墩，多少经营近水村。世乱深居寻不得，那知山顶是桃源。不见人家冷却春，青松山上立如人。招来试语神仙事，背指桑田拂袖尘。
自五羊至河源得二十绝句·其一
作者：陈子升
朝代：清
体裁：七言绝句

帐借江风盖借云，离情倚剑帖龙文。楼船更倩戈船护，初学乘槎谒圣君。
自五羊至河源得二十绝句·其七
作者：陈子升
朝代：清
体裁：七言绝句

围山周匝倚高墩，多少经营近水村。世乱深居寻不得，那知山顶是桃源。
自五羊至河源得二十绝句·其三
作者：陈子升
朝代：清
体裁：七言绝句

木棉临水烂红霞，躞蹀何之白鼻騧。傍岸每嗔童子上，插瓶渠为采山茶。
自五羊至河源得二十绝句·其二
作者：陈子升
朝代：清
体裁：七言绝句

行李参差两路尘，行人行矣送归人。风前尽醉林婆酒，白鹤晴峰无那春。
自五羊至河源得二十绝句·其五
作者：陈子升
朝代：清
体裁：七言绝句

带马春沙暂牧场，今朝春水没中央。水接房星天上厩，分明匹匹肖鸳鸯。
自五羊至河源得二十绝句·其八
作者：陈子升
朝代：清
体裁：七言绝句

不见人家冷却春，青松山上立如人。招来试语神仙事，背指桑田拂袖尘。
自五羊至河源得二十绝句·其六
作者：陈子升
朝代：清
体裁：七言绝句

烟起山坳有竹庐，篷窗一半对风虚。青衣急走奚奴马，红嘴深窥翡翠鱼。
自五羊至河源得二十绝句·其四
作者：陈子升
朝代：清
体裁：七言绝句

抹额成群锦缆牵，分明旗号亦喧阗。带牛佩犊非儿戏，待辟吾皇九有田。
自先上人偶以诃林绿瓦作枕予亦效之
作者：陈子升
朝代：清
体裁：七言绝句

曾从浩劫忆萧梁，瓴甋休誇汉未央。试为阇黎留一枕，迦陵身倚绿鸳鸯。
自南安至南康晤廖昆湖太守
作者：陈子升
朝代：清
体裁：七言律诗

江头江尾极行行，一片心如江水横。老树临流无积叶，夜鱼停月倍开睛。休牵世态遮山色，任改乡音和橹声。一见鄱阳贤太守，台关今接石头城。
自大埔度上杭
作者：陈子升
朝代：清
体裁：五言律诗

八闽初入路，鸟语信钩辀。如马填江石，升猱逆水舟。天鸡虚倦客，野老习通侯。南北京何似，须成万里游。
自悼诗
作者：陈子升
朝代：清
体裁：四言诗

有虞之裔，曰我邦家。世有令德，为羽为仪。逮我曾祖，于大司空。赞我圣朝，如岳斯崇。祖宰于湘，谦谦君子。德言其盛，政曷维久。亦越我考，宰登夕郎。隆隆琐闼，嶷嶷封章。封章伊何，击彼珰逆。仡冒雷霆，匪休放斥。威圣乃思，乃复厥犹。家门仰恩，逝命不留。嗟我总角，哀礼莫符。伯滞京师，仲先蜉蝣。母也是戒，汝季而孤。念汝所生，汝修汝图。执经就业，兢兢不已。爰秀一乡，渐名四海。我之奋怀，如葩斯启。徒掇菁英，不数粒米。冉冉三十，始冠明经。鸿之方渐，驾言徂征。纷纷百粤，濛濛两京。罔遂观光，曷错幽情。乃如八闽，八闽有穆。弟趰丝纶，昆遥鼎玉。衔命趣饷，披荆度榛。使循东路，寇逼西滨。章贡二水，胡越万里。我生险阻，曰维兹始。甫解归骖，狂氛载南。园庐易主，咫尺巉岩。维伯念止，天地崩颓。岂无苟生，中心弗能。成败利钝，非逆所裁。风云冥漠，肝脑蒿莱。嗟我处诸，谁为之受。嗟我窜诸，谁僝我母。有甚漆身，胡颜之厚。人亦有谣，变于子丑。豫章风驶，端水云从。翛翛垂羽，掖垣是登。山甫补衮，曷蹑前踪。析薪负荷，曷克以绳。彼苍者天，莫知其极。城复于隍，否终又来。嗟嗟同生，馀此一身。昔耻粱肥，今憺孤贫。何以甘母，斯苦斯辛。何以为人，且夭且髡。宗族閒阔，敦于母党。昔也同堂，各谋所往。西河卜子，爰丧厥明。我其奈何，母心之伤。万乘艰难，匹夫焉据。自国徂家，职此之故。既平匪欣，弗陂用惧。承我寿嘏，无谖我虑。
自感
作者：陈子升
朝代：清

夸父深林托杖根，巫咸渺渺自天阍。空江落日双悬泪，衰草秋山九逝魂。何处归耕无妄邑，有人搔首莫愁村。孤清得学于陵子，李下寒浆足灌园。莫臂饥鹰莫钓鳌，泰山遮莫等鸿毛。日光肯照冯生铗，霜色先凋范叔袍。迥出楼台何岁月，相依篱落此蓬蒿。因风漫谢芦中父，海岛俄奔白马涛。
自感·其一
作者：陈子升
朝代：清
体裁：七言律诗

夸父深林托杖根，巫咸渺渺自天阍。空江落日双悬泪，衰草秋山九逝魂。何处归耕无妄邑，有人搔首莫愁村。孤清得学于陵子，李下寒浆足灌园。
自感·其二
作者：陈子升
朝代：清
体裁：七言律诗

莫臂饥鹰莫钓鳌，泰山遮莫等鸿毛。日光肯照冯生铗，霜色先凋范叔袍。迥出楼台何岁月，相依篱落此蓬蒿。因风漫谢芦中父，海岛俄奔白马涛。
自赠
作者：陈子升
朝代：清
体裁：七言律诗

好处都非外物成，自看不解自心情。谈诗舞著忘垂老，听梵悲来感宿生。半口尚沾曾戒酒，终身拌别旧居城。人家积谷尘皆满，独扫明窗花里明。
至日
作者：陈子升
朝代：清
体裁：七言律诗

至日不寒晴更好，岂惟茅屋坐欣欣。风纡翠辇纤离马，日炙红旗太乙军。待旦独眠愁辗转，将除人事笑纷纭。烽烟已觉临三岁，□□□□□□□。
至行在拜吏垣感赋
作者：陈子升
朝代：清
体裁：七言律诗

五岭光华复旦初，六龙停跸诏新除。不堪海岛从王事，遂向天垣读父书。南国风轻冈上凤，西江波动辙中鱼。天颜咫尺青蒲地，采得忘忧寄倚闾。
舍侄买驴因戏之
作者：陈子升
朝代：清
体裁：七言绝句

犹子移家策蹇驴，定穿山径入街衢。悬知日日逢京兆，可得诗如贾岛无。
舟中瓶梅
作者：陈子升
朝代：清

顾影中流棹并斜，寒姿清切望天涯。绿珠价重曾名井，碧玉生来自小家。乱却游蜂过别苑，添将立鹭写晴沙。即看琐碎明珰色，何处扬帆采石华。清川临镜认氍毹，骨象亭亭本应图。楚客微辞怀白雪，江妃弹泪谢珍珠。欲离尘网游三岛，量著仙衣点五铢。一样苧萝山下水，鸱夷生计决归湖。木兰花老觉新香，横笛风回水一方。南雪峥嵘不到地，中庭摇荡早经霜。催来两桨湖烟冷，配得孤山鹤梦长。情在陇头愁隔谷，且看渔父濯沧浪。山人衣白到扁舟，昨夜朝天露缀旒。世上波澜疑沐鹄，壶中形影不惊鸥。囊须献笑分前席，内手知寒映敝裘。二十三丝丛水调，一时一瓣记箜篌。远趁银云海市光，擎将小贝出龙堂。月明鲛女珠为泪，水冷溪姑石是郎。似有佩遗遵汉广，欲随帆转望潇湘。谁怜美晰来迟暮，蘋草汀洲日已黄。
舟中瓶梅·其一
作者：陈子升
朝代：清
体裁：七言律诗

顾影中流棹并斜，寒姿清切望天涯。绿珠价重曾名井，碧玉生来自小家。乱却游蜂过别苑，添将立鹭写晴沙。即看琐碎明珰色，何处扬帆采石华。
舟中瓶梅·其三
作者：陈子升
朝代：清
体裁：七言律诗

木兰花老觉新香，横笛风回水一方。南雪峥嵘不到地，中庭摇荡早经霜。催来两桨湖烟冷，配得孤山鹤梦长。情在陇头愁隔谷，且看渔父濯沧浪。
舟中瓶梅·其二
作者：陈子升
朝代：清
体裁：七言律诗

清川临镜认氍毹，骨象亭亭本应图。楚客微辞怀白雪，江妃弹泪谢珍珠。欲离尘网游三岛，量著仙衣点五铢。一样苧萝山下水，鸱夷生计决归湖。
舟中瓶梅·其五
作者：陈子升
朝代：清
体裁：七言律诗

远趁银云海市光，擎将小贝出龙堂。月明鲛女珠为泪，水冷溪姑石是郎。似有佩遗遵汉广，欲随帆转望潇湘。谁怜美晰来迟暮，蘋草汀洲日已黄。
舟中瓶梅·其四
作者：陈子升
朝代：清
体裁：七言律诗

山人衣白到扁舟，昨夜朝天露缀旒。世上波澜疑沐鹄，壶中形影不惊鸥。囊须献笑分前席，内手知寒映敝裘。二十三丝丛水调，一时一瓣记箜篌。
舟中示从侄孙寂珠上人
作者：陈子升
朝代：清
体裁：五言律诗

儒业痛非时，沙门早愿归。为君持一杖，犹未著三衣。船卧宵中密，斋炊午后稀。远峰灵鹫色，只待兴如飞。
舟夜闻雁
作者：陈子升
朝代：清
体裁：五言律诗

春雁不宿渚，夜飞鸣向舟。三江惊始旦，二月重南游。且复韬羽翼，谁能忘匹俦。溯洄将倩尔，明发见中洲。
舟泊平步怀孙典籍蕡
作者：陈子升
朝代：清
体裁：七言律诗

榕阴江岸起炊烟，忽忆词人草奏年。使节不须来陆贾，台关空说镇梅鋗。至今举眼思尧日，终古招魂隔楚天。吟向南园此时节，蝶残花尽草芊芊。
舣松江
作者：陈子升
朝代：清
体裁：古风

十日兰桡抛草屩，违山又向松江泊。未归犹觅四鳃鱼，长往须骑丹顶鹤。吴月渐明风渐殷，江边一线是吴山。不信天池飞翼畔，高吟朗朗下云间。
艳诗
作者：陈子升
朝代：清
体裁：五言律诗

南林苏合弹，西堰木兰舟。藻动文鱼戏，花飞艳妇愁。遥闻轻薄子，新拜富平侯。树背无萱草，飞蓬两鬓秋。
花烛诗
作者：陈子升
朝代：清
体裁：七言律诗

何年洛水献明珰，此夕天河有报章。凤吹月连青锁闼，鳦衔春度郁金堂。香奁向曙催鸿雁，画阁轻寒拥鹔鹴。闻说莫愁新度曲，侬家夫婿胜王昌。
苍梧寓目柬鲁孺发巡抚
作者：陈子升
朝代：清
体裁：七言律诗

西江过雨水盈盈，薄暮荒山片月明。旧俗虚传分界树，新功应号受降城。雕床贡马春齐舞，画角啼乌夜莫惊。翘首五云丰镐地，六龙先问亚夫营。
苍梧怀古
作者：陈子升
朝代：清
体裁：七言律诗

水绿三湘下九疑，海隅风动帝巡时。五弦惟托南薰奏，二女何孤北渚思。轩后衣冠同委蜕，楚臣椒桂独陈词。谁将百粤文身众，会向箫韶学凤仪。
苍梧扈驾谒兴陵
作者：陈子升
朝代：清
体裁：五言律诗

旧邸瞻神庙，前旌指孝陵。松坛开虎拜，桂海溯龙兴。羽卫千官导，戎衣列圣凭。他时天子孝，文在泰山登。
苍梧访绿珠太真遗迹
作者：陈子升
朝代：清
体裁：五言律诗

湘波流媚远，鱼媵正愁人。金谷何年入，华清几处春。环为天上宝，珠是掌中珍。聊持堕楼思，并起马嵬尘。
英石砚山
作者：陈子升
朝代：清
体裁：五言律诗

英州小小石，宛似文君眉。一抹不加画，千峰何处移。白云侵半岭，清海或环之。紫砚琉璃匣，缘情赠汝诗。
荆棘
作者：陈子升
朝代：清
体裁：七言律诗

草色如烟偶出寻，参天荆棘晚森森。未曾说剑逢瞋目，乍可虚舟触褊心。石窦蝙飞遗土气，柳塘蛙怒象雷音。知君捷径南山度，乞放骚人泽畔吟。
草有雁来红者又名老来红戏题
作者：陈子升
朝代：清
体裁：五言绝句

咄咄欲书空，低徊视草丛。白头吟莫苦，当是老来红。
荔支
作者：陈子升
朝代：清

侧生炎夏绿阴阴，答遝曾同献上林。巴蜀锦封频送骑，罗浮丹就亦来禽。香披绛袖窥如玉，宴醉红云胜赐金。闻说渡江萍实赤，朵颐休负日边心。思君颜色比琼枝，岂是炎天雨露私。山带赪霞初起处，日翔朱凤尚饥时。摘来偏倚三珠树，捧出宜堆五色丝。烂向卿云瞻火藻，楚臣犹自荐江蓠。
荔支·其一
作者：陈子升
朝代：清
体裁：七言律诗

侧生炎夏绿阴阴，答遝曾同献上林。巴蜀锦封频送骑，罗浮丹就亦来禽。香披绛袖窥如玉，宴醉红云胜赐金。闻说渡江萍实赤，朵颐休负日边心。
荔支·其二
作者：陈子升
朝代：清
体裁：七言律诗

思君颜色比琼枝，岂是炎天雨露私。山带赪霞初起处，日翔朱凤尚饥时。摘来偏倚三珠树，捧出宜堆五色丝。烂向卿云瞻火藻，楚臣犹自荐江蓠。
菩提树
作者：陈子升
朝代：清
体裁：五言绝句

人见菩提树，亦有菩提想。此树无人时，飕飕千叶响。
落第后将往潮州赴李乔之司李之约呈家兄宗伯
作者：陈子升
朝代：清
体裁：七言律诗

泣玉空将策屡干，家林袍笏映儒冠。秋风落羽辞蓬阆，春水乘舟访李官。载笔欲寻驱鳄地，担簦期共祝鸡坛。风流自笑任公子，东海依人乞钓竿。
落落
作者：陈子升
朝代：清
体裁：五言律诗

落落千秋赏，此生殊可怜。閒云过白眼，流水切朱弦。物态久相轧，文心终自宣。可能如脉望，食字得神仙。
葩经体川流四章
作者：陈子升
朝代：清
体裁：四言诗

川流浮浮，我今斯居。不遑朝餔，吁嗟乎权舆。（一章）川流㶁㶁，我今斯息。不遑朝食，吁嗟乎宿昔。（二章）园中何有，有薪有蔬。吁嗟权舆，胡食而鱼。不遑朝餔，曰犹徐矣。薪蔬惟棘，莫之敷矣。（三章）园中何有，有荼有藿。吁嗟宿昔，胡食而鲽。不遑朝食，曰犹绎矣。荼藿骚骚，莫之藉矣。（四章）
葵扇
作者：陈子升
朝代：清
体裁：五言律诗

冈州剪玉葵，习习凉风吹。自以白茅藉，何烦朱粉施。蕺山逢逸少，阶草问班姬。亦有倾阳意，秋来空尔为。
薄游方归过某生馆
作者：陈子升
朝代：清
体裁：七言律诗

长松一路接柴荆，昨日言归轸友声。翠鸟斜飞荷沼漾，玉人端坐竹风清。舟维坛下歌渔父，琴取闺中抚马卿。羽翼无多君自爱，秋高鸿鹄谢卢城。
薄醉入山
作者：陈子升
朝代：清
体裁：五言律诗

尚有一樽酒，山楼复数杯。暝风送酣影，明月正裴褢。七不堪都释，一相思辄来。回溪值清浅，观海必澜哉。
薛二过宿归后却寄
作者：陈子升
朝代：清
体裁：七言律诗

翩然来对草堂閒，又爱元亭自闭关。沿岸棹随黄犊去，向汀人共白鸥还。蝉追高唱传深柳，雨漱微酣到暝山。后日相思寻步履，隐囊依旧绿苔环。
薤露
作者：陈子升
朝代：清
体裁：古风

皇祖卜世久，所遗谁最忠。先帝升鼎湖，数子攀厥龙。殉死乃无穴，号呼而且从。鼎缺于磨室，京畿置南邦。多见以不怪，弃之如转蓬。家衮奋海隅，树帜思得朋。力尽躯以捐，愤怨塞苍穹。呜呼复呜呼，岂惟汉义公。
虎丘寄吴梅村学士
作者：陈子升
朝代：清
体裁：七言律诗

虎丘深雪闭楼时，一读娄东学士诗。吟苦秖成江客事，名高翻略世人知。湖船代榻看迁岸，园树增桥卧及池。几度有怀犹未访，腊寒邻壁响参差。
虎贲将军
作者：陈子升
朝代：清
体裁：七言律诗

不谓丹心热欲焚，星光炯炯烛黄云。从来草泽堪龙见，转忆花田葬虎贲。去垒燕犹飞旧社，交锋人亦拜高坟。秦家督责田横在，未必韩彭独策勋。
蜀中
作者：陈子升
朝代：清
体裁：七言律诗

山木森森闻杜鹃，路难真拟上青天。当关一士可胜万，分鼎中原翻在边。剑阁旧踪云栈暗，锦城新雨海棠鲜。文心对此几能写，绿绮凄清蜀国弦。
行路难
作者：陈子升
朝代：清

君不见上兰门前特栖鸟，一歌一啭千门晓。南飞越鸟北征鸿，有雏自远翩来同。相调嶰谷千竿竹，教上龙门百尺桐。承露盘前弄明月，万年枝上舞春风。遥遥凫雁昆明水，细细条柯馺娑宫。曾陪储后承华侧，每见皇帝凤楼中。朝朝夕夕共翻飞，今朝今夕不相依。昔托字尾愿为妃，一朝两意隔房帏。自言多姿蔑翠羽，不念比翼朝朱晖。霍家池上鸳鸯散，梁冀门前鹤盖稀。独怜抗志矢金石，毛羽摧藏俄见讥。我奏潇湘二妃之宝瑟，西母白云之仙谣。易京君明之龙笛，秦台弄玉之凤箫。君家堂中既浩侈，洞房复帐留相调。中有一人字白雪，鸣啴两鬓凤皇翘。未许千金韩挟弹，徒逢十八贾登朝。宝帐三千万阿那，使君五马躞蹀骄。珊瑚悬钩出海底，自言寡向上宫要。妙声丝竹迭无閒，罗帐忽已从风飘。翡翠窗疏眉语度，莲花带弱精魂摇。繁郎区区复叩叩，荆王暮暮复朝朝。金卮满饮称既醉，思君此事非松乔。人生寿命当有尽，焉如灵匹望河桥。
行路难·其一
作者：陈子升
朝代：清
体裁：乐府曲辞

君不见上兰门前特栖鸟，一歌一啭千门晓。南飞越鸟北征鸿，有雏自远翩来同。相调嶰谷千竿竹，教上龙门百尺桐。承露盘前弄明月，万年枝上舞春风。遥遥凫雁昆明水，细细条柯馺娑宫。曾陪储后承华侧，每见皇帝凤楼中。朝朝夕夕共翻飞，今朝今夕不相依。昔托字尾愿为妃，一朝两意隔房帏。自言多姿蔑翠羽，不念比翼朝朱晖。霍家池上鸳鸯散，梁冀门前鹤盖稀。独怜抗志矢金石，毛羽摧藏俄见讥。
行路难·其二
作者：陈子升
朝代：清
体裁：乐府曲辞

我奏潇湘二妃之宝瑟，西母白云之仙谣。易京君明之龙笛，秦台弄玉之凤箫。君家堂中既浩侈，洞房复帐留相调。中有一人字白雪，鸣啴两鬓凤皇翘。未许千金韩挟弹，徒逢十八贾登朝。宝帐三千万阿那，使君五马躞蹀骄。珊瑚悬钩出海底，自言寡向上宫要。妙声丝竹迭无閒，罗帐忽已从风飘。翡翠窗疏眉语度，莲花带弱精魂摇。繁郎区区复叩叩，荆王暮暮复朝朝。金卮满饮称既醉，思君此事非松乔。人生寿命当有尽，焉如灵匹望河桥。
西来庵放生
作者：陈子升
朝代：清
体裁：七言律诗

来寻初地便如归，石藓苍苍著野晖。向晚信心人早集，出笼梳翼鸟齐飞。钱财少亦通慈念，功德多烦搭戒衣。法事正完吟思发，微风生树月微微。
西樵大科峰
作者：陈子升
朝代：清
体裁：五言律诗

樵峰七十二，秀出一峰尊。策杖观朝日，浮澜动海门。孤松生鸟外，片雨落山根。吾欲骖鸾去，凭虚望帝阍。
西江春事
作者：陈子升
朝代：清
体裁：古风

桃花水上新，况复满山春。历乱闻啼鸟，清明烂醉人。相思阻天末，相慰且比邻。借问求桑女，如何大路遵。
西游归贻王大雁侄元孝兼怀梁阜己
作者：陈子升
朝代：清
体裁：七言律诗

重城郭外野溪滨，讲德谁能似此亲。暂别却无高卧处，薄游还有未归人。心如蠹柳常经折，字泣鲛珠不救贫。万里声名千古业，只应相爱寂寥身。
西畴早春
作者：陈子升
朝代：清
体裁：五言律诗

落落向春城，欣欣出郭行。生烟林薄色，细水石桥声。菜甲塘边摘，秧船草际撑。閒心亦何望，归去学躬耕。
西阁书壁三十六韵
作者：陈子升
朝代：清
体裁：五言排律

嘉名占地木，曾觉豫章生。橘自淮南种，桐犹爨下声。精神少微曲，生小广州城。问业金闺□，随官竹马行。东湖闻吏事，西苑览神京。江夏无双誉，何郎第五名。少年罗雀谢，公子钓鱼成。白鹄非常浴，丹鸡讵泛盟。立谈知倜傥，为说近纵横。自有雌雄剑，非因黑白枰。得枭甘注瓦，促柱忌弹筝。竹实全栖凤，蒲牢易振鲸。黄钟无琐碎，墨翟远咸韺。气与穹苍近，羞为坚白鸣。射稽推筑板，驺衍说环瀛。器有瓠樽用，工非荆棘程。相如綦组秘，季子揣摩明。跃马秦中相，驱车甘上卿。不难同朔荐，方欲请终缨。拾芥徒云易，怀芳奈不呈。一朝花扫地，三刖玉埋荆。宋药金相失，燕台骏自更。固穷休郁郁，负下莫茕茕。适意从怀褐，消愁且酌觥。高歌陵白石，幽曲启朱樱。锦袖分骄蹇，香奁会品评。臂留钗股印，眼注烛心檠。爱客殊无剑，飞仙自有笙。泽兰香宋玉，台柳系韩翃。激沼怜鱼宠，为园重女贞。有时开后閤，未事已先庚。秋干心能结，春城笑肯倾。卫生师七发，学道斩三彭。且尽夔蚿说，宁随鼠璞争。白华垂粲粲，芳草对怦怦。画上龙还在，应怜未点睛。
观斗蟋蟀
作者：陈子升
朝代：清
体裁：五言律诗

蟋蟀盆中养，无端敌势成。何殊邹鲁鬨，信有触蛮争。骨细楸枰子，威张草木兵。颇供閒者看，物类几时平。
詶韩叔夜
作者：陈子升
朝代：清
体裁：古风

行子极秋气，盘旋竹房清。邑宰来相存，促膝非世情。告我一高贤，名家自鄢陵。永嘉行罢秩，贫胜南阳耕。肝胆倾四海，旷若云山晴。旅寺邻咫尺，奚容隔平生。相见欢称诗，高谭金石声。我观靡靡者，俗尚纷营营。非君激新论，谁能闻典型。愧我客临邛，如君诚长卿。传音归故林，千里皆和鸣。
访丹霞先生
作者：陈子升
朝代：清
体裁：五言律诗

屏居不肯出，便老即迷邦。渔艇独知汉，鹿门原姓庞。白云侵隐几，雕虎过吟窗。问我从何至，一樽浮越江。
访卢逸人却寄
作者：陈子升
朝代：清
体裁：五言律诗

迷途问牧童，虚谷见愚公。百舌梅花里，二毛蓬户中。檐风清响铁，厨水远邀筒。别后千山外，依依一亩宫。
访曹秋岳侍郎
作者：陈子升
朝代：清
体裁：七言律诗

鸳鸯湖口橹声催，已见名园径尽开。对月客心长水满，观涛诗兴广陵回。曾于牧伯承清荫，自作樵夫信不才。丝竹东山樽北海，岂期簦笠一趋陪。
访李灌溪先生
作者：陈子升
朝代：清
体裁：七言律诗

携来情愫满江航，宿昔平生欲并将。才以属民过里闬，久因良友附门墙。丛兰砌暖宜閒日，列柏台寒有旧霜。闻说闭关浑谢客，狎鸥还喜步山塘。
访李生池馆
作者：陈子升
朝代：清
体裁：七言律诗

桄榔里外薛萝阴，隔一溪居便自深。书屋总抛蔬地置，诗人多过板桥寻。閒书野事收山叶，偶唤家僮聚水禽。多少名流空眼底，得无迂拙属知音。
访梁法师道院归途遇雨柬同游林李二子
作者：陈子升
朝代：清
体裁：五言律诗

西郊云偶集，先雨谒东皇。露马踏风叶，飙车候石房。夫君元始佐，启我玉函光。归路嚣尘息，中峰鍊九阳。
访黄仪部
作者：陈子升
朝代：清
体裁：七言律诗

红蕉花发碧山陲，鸡黍邀人鹤氅披。我祖岂知王氏腊，叔孙曾定汉官仪。当窗远树乌栖尽，剪烛寒宵月上迟。旧府百龄丞相在，祇应留得白云怡。
诏拟初唐应制
作者：陈子升
朝代：清
体裁：七言律诗

万里乘龙正御天，四方归马诏安边。铙歌昔奏之回曲，镐燕新书卜雒年。衮色旦披临玉帛，炉香风静肃貂蝉。臣称圣寿沾三爵，还向明堂缀五篇。
试撷
作者：陈子升
朝代：清
体裁：七言律诗

试撷花房露尽垂，心星相照夜何其。戏鱼大抵因莲叶，嬲燕从来是柳枝。赵后凝妆招赤凤，陆郎分橐促斑骓。安知为雨为云意，十二巫山不可移。
读区太史集因赠区二延之
作者：陈子升
朝代：清
体裁：七言律诗

虎变龙文有化工，新词还属旧家风。西园驾轶中郎将，南国书藏太史公。蓬转秋山归旅鬓，花飞春涧度诗筒。明堂钟磬音如缕，谁谓江河日向东。
读白沙先生诗
作者：陈子升
朝代：清
体裁：七言绝句

虫垂虚室一条丝，炉上孤烟四壁知。歇下苦吟抽卷看，呼儿抄出白沙诗。
谒伏波将军祠
作者：陈子升
朝代：清
体裁：七言律诗

白鹭低飞绕汉旗，乌蛮滩上伏波祠。云台极望悬天阙，铜柱经营出地维。古柏来风呼罔象，丛茅摇火猎委蛇。金装下粤空谈笑，薏苡明珠岂免疑。
谒南海神庙
作者：陈子升
朝代：清
体裁：七言律诗

从来祀典尊南渎，古庙森森肃海滨。波影贴旗皆翠羽，日光浮瓦是鱼鳞。廊搥铜鼓雌雄应，船指针盘子午亲。身著短蓑来一拜，读碑犹识奉差人。
谢伯子久游不归有怀
作者：陈子升
朝代：清
体裁：七言律诗

四愁西望浩难凭，诗思何堪向子称。天际归舟曾易识，江中孤屿若为登。尚馀华表吟丁鹤，无限秋风叹季鹰。欲采汀蘋时已过，九嶷烟雾隔层层。
谢伯子户部自香山见过
作者：陈子升
朝代：清
体裁：七言律诗

曾趋建礼共鸣珂，一落丹霞发已皤。月满千山惟独寤，花藏三径忽相过。池边命酒观王鲔，石上题诗拂女萝。归去登临空海峤，君家还有几羊何。
谣俗
作者：陈子升
朝代：清

行乐乡中羡佛山，肯将螺髻换云鬟。优场亦摆香花供，唱出清词菩萨蛮。玉漏无声宝镜开，笙箫细细度云来。如何竞赏中秋月，打鼓鸣钲响似雷。
谣俗·其一
作者：陈子升
朝代：清
体裁：七言绝句

行乐乡中羡佛山，肯将螺髻换云鬟。优场亦摆香花供，唱出清词菩萨蛮。
谣俗·其二
作者：陈子升
朝代：清
体裁：七言绝句

玉漏无声宝镜开，笙箫细细度云来。如何竞赏中秋月，打鼓鸣钲响似雷。
豆叶屏
作者：陈子升
朝代：清
体裁：七言律诗

庐山历访诸精舍，豆叶屏前启半扉。窗眼放云先箧贮，盆头替米后僧归。鬼神未得专奇事，狼虎何曾有杀机。游罢殷勤为君说，此中泉石好相依。
贻离患上人
作者：陈子升
朝代：清
体裁：七言律诗

市边为客忽经时，愁极偏能自放眉。催换夏衣弹吉贝，待炊朝饭数蹲鸱。人情冷暖逢方觉，物价低昂听不知。欲访西郊旧禅侣，共看圆月浸秋池。
赋得云中辨江树
作者：陈子升
朝代：清
体裁：五言律诗

已极扶桑影，微依委杖林。因波闻脱叶，傥别即伤心。牛马虚秋水，猿猴隔楚吟。安知如荠外，不是八公寻。
赋得明月照积雪
作者：陈子升
朝代：清
体裁：五言律诗

凝阴宵忽豁，高下总晶晶。冷气能相荡，空光只自盈。梅疑无地落，鹤见有身惊。头白绳床上，安禅故一行。
赋得江海寄情人
作者：陈子升
朝代：清
体裁：五言律诗

平生寥廓意，持此结情亲。明月隔千里，沧洲同几人。依依寒雁渚，淼淼落花津。我独乘桴去，思君愁白蘋。
赋得秋水寄怀友人
作者：陈子升
朝代：清
体裁：五言律诗

无限秋天色，偏于秋水多。风高太液雁，月满洞庭波。最彻庄生理，堪邀孺子歌。自从南浦别，春去却如何。
赋得花丛乱数蝶
作者：陈子升
朝代：清
体裁：五言律诗

梅花与李花，相趁复相加。大都多粉色，子细认东家。绿窗春有梦，雕槛昼无哗。不堪垂手伎，烂漫舞茵斜。
赋得风帘入双燕
作者：陈子升
朝代：清
体裁：五言律诗

芳春荡晓风，双燕向帘栊。尔是新还旧，谁知雌与雄。振襟钩自上，拂尾剪俱空。似恨歌尘寂，金塘泥正融。
赋得鸣琴赠张公亮明府
作者：陈子升
朝代：清
体裁：五言律诗

朗朗琴张子，鸣琴揭岭间。南徐下流水，北固旧高山。听讼依桐响，怀仙与鹤閒。惟怜一绿绮，掩抑独无颜。
赎琴
作者：陈子升
朝代：清
体裁：七言律诗

萧条深负峄阳材，裘敝经时笑古台。白雪调高人和寡，青蚨飞去尔归来。秦庭璧在相如睨，汉日笳清蔡琰回。重拂细尘摩玉轸，一弹还欲进千杯。
赠元孝
作者：陈子升
朝代：清
体裁：古风

翩翩两巢凤，巢破凤各孤。羽仪一不作，云海空提扶。同声复同气，我尔有是夫。身从太丘衍，名可竹林俱。谁能道往事，泪下凝为珠。每感风人旨，伤哉大雅徂。后死文未丧，先民有遗模。愿言振高响，金石同不渝。
赠华林监院电公
作者：陈子升
朝代：清
体裁：五言律诗

来城常作客，向寺即如家。佛子住才去，閒房飞供花。江秋欣见苇，野暮厌闻笳。忆得前相送，云山各靡涯。
赠友诗
作者：陈子升
朝代：清
体裁：古风

高台迅风发，吹我出严城。崎岖偶干禄，栖迟遂逃名。广居趋此隘，巢枝谢彼营。讵伤浮华歇，恒惧无友生。叹川觏明月，吟泽揽芳蘅。愿君怀妙善，崇此千秋情。
赠叶汉客
作者：陈子升
朝代：清
体裁：七言律诗

岂择龙江与虎丘，飘然只是采真游。自甘藜藿如僧戒，不戴芙蓉亦羽流。千里烟波随放荡，一房花石共绸缪。他年约尔频相见，来往三茅峰上头。
赠吕半隐常博
作者：陈子升
朝代：清
体裁：五言律诗

巴江隐隐流，岂是浙江秋。君住湖山曲，峨嵋天际头。云松巢独鹤，沙屿过群鸥。千里论胶漆，真堪此处投。
赠吴僧
作者：陈子升
朝代：清
体裁：七言律诗

时人一见讶多能，老僧争闻得未曾。千手眼堪悬笔写，万由旬只振衣升。移来天界千花满，推出湖头片月澄。话到同门吾世好，欲因亲近作钦承。
赠吴鲁冈恤部吴持张天如庶常书至
作者：陈子升
朝代：清
体裁：七言律诗

青蘋风起柳花垂，渐下吴江落叶时。远札忽传金马署，使君原重爽鸠司。偶怜义士骖能脱，长爱閒园席屡移。为报虎丘明月道，石门天尽水涟漪。
赠屈贲士仪部
作者：陈子升
朝代：清
体裁：五言律诗

怜尔高阳裔，含愁向楚天。八龙秋色远，一鹤下荒烟。陋室且相聚，悲歌谁为传。茫茫江海畔，閒却祖生鞭。
赠张友声
作者：陈子升
朝代：清
体裁：七言律诗

白头重访鹉湖来，见尔那禁喜复哀。尸祝后人寻畏垒，弦歌当日有澹台。松筠节在终难折，桃李根深不厌培。咫尺鲤趋成往事，周旋多谢出兰陔。
赠张昆城曾青藜
作者：陈子升
朝代：清
体裁：五言律诗

故园吾作客，羁旅子投谁。杯酒执无地，相逢空复辞。月连徐孺宅，花笑陆郎骓。云海春还暮，宾鸿方去兹。
赠徐安士
作者：陈子升
朝代：清
体裁：七言律诗

最是君家人尽识，云间西问采花泾。鹄当浴处心全白，松长寒时岁正青。瓮底肯馀新熟酒，案头皆置旧横经。□□□□□□□，□□□□□□□。
赠把秀卿金吾太师
作者：陈子升
朝代：清
体裁：七言律诗

流落身曾冠羽林，殊方那识秺侯心。从他屋破迷勋府，不为囊空恨赐金。柳絮糁腰床上暖，蒲葵遮顶路旁阴。官家旧事閒閒说，说与江干病客吟。
赠景公峻兼讯陆参军骏如
作者：陈子升
朝代：清
体裁：五言律诗

风月羁离际，论交二十年。吹箫还入市，取醉不忧天。鹿閟苏台迹，羊孤海峤仙。芙蓉峰四百，持照幕中莲。
赠暮冈内兄弟
作者：陈子升
朝代：清
体裁：七言律诗

上池之水玉山禾，黻佩今如负戴何。地主或兼怜宅相，暮冈全不比朝歌。即伤饥渴牛羊下，不数于思犀兕多。自惜流离真琐尾，入林端倚硕人薖。
赠朱光夜
作者：陈子升
朝代：清
体裁：古风

弱龄学六书，钦君契斯籀。虽云糟粕去，亦取芳润漱。畴昔十数公，一一驰文囿。夹毂问君家，飞盖相先后。闻见溯渊源，师资證纰缪。削垩安郢容，中微专羿彀。丹青功莫展，刀笔技聊奏。世运沦荆榛，晨星鲜耆旧。雷鸣皆瓦釜，相类成裸祝。嗟君遵雅途，抱璞匪云售。搴霞雕棐案，览月吟圭窦。慨叹念曩踪，殷勤重今遘。玉麈清言挥，霜钟大音叩。共阐名山秘，振衣跻岣嵝。
赠李调甫程乡
作者：陈子升
朝代：清
体裁：五言排律

花满移新县，源高发远流。风开山起伏，泉濯土刚柔。境内驯胎鹤，庭前过目牛。招来近者悦，出仕学而优。练武兵抟兕，斑文杖祝鸠。岁寒重相结，一掖点狐裘。
赠杜光生
作者：陈子升
朝代：清
体裁：五言律诗

对尔城南近，来从路几千。一寻铜柱迹，罢饮锡山泉。带甲归环堵，家丁尽下田。心肝缘若个，长泛左江船。
赠杨明府
作者：陈子升
朝代：清
体裁：七言律诗

飘泊何堪寄一廛，乡心淮海片帆悬。卜居揽尽中洲莽，嗜酒烹馀大邑鲜。矫制益知长孺直，著鞭终拟祖生先。看君一鹗横秋在，云散昏鸦落野田。
赠某将
作者：陈子升
朝代：清
体裁：七言律诗

一令衔枚昼不哗，一声传箭满风沙。帐中辩士秦犀首，门下材官汉虎牙。系肘讵嫌金印重，开颜新贮玉楼斜。劝君须惜河山誓，不灭胡虏不作家。
赠梁芝五
作者：陈子升
朝代：清
体裁：古风

南园忆旧社，西园见新作。之子寤鲜荣，芳菲倚蘅若。心轻进士举，归以骚人托。结客多鸿冥，招予方雀跃。于此谐素心，匪徒丽金雘。君家昔比部，七子名辉灼。今日西园游，中原伹寥廓。当杯申此章，相厚不为薄。
赠梅子初
作者：陈子升
朝代：清
体裁：七言律诗

梅生客住吴门久，枫叶霜吹鹤发稀。隔岭月高长自照，离乡人见即如归。故园果熟开书赏，废苑花深扫榻依。为取山编藏好在，待予相伴隐灵威。
赠歌客
作者：陈子升
朝代：清
体裁：五言律诗

谁能为此曲，毋乃古绵驹。今夜尉城月，攒风江笛纡。宋人有章甫，越地亦吴歈。知尔丹山凤，高歌闻众雏。
赠池阳陈君
作者：陈子升
朝代：清
体裁：古风

莫求冀北马，当采江南蘋。客来就我赤花浦，举杯先道池阳人。池阳人客珠江久，与我同为太丘后。十年故国满干戈，四海移家择林薮。南武台边愿卜居，昭明楼远频回首。丈夫慷慨辞里闾，斗大黄金当系肘。轻裘每忆镇襄阳，剑气还看起豫章。弯弓近抱嵩台月，击楫遥冲瀚海霜。世间乌白马生角，书剑平生果谁学。五十归来鬓未皤，饮醇御妇聊行乐。排难惟思鲁仲连，诙谐颇效东方朔。唾壶击碎金屡挥，堪笑时人皆龌龊。我昔轻肥好浪游，黄金满腰花满头。胸中不染似皎月，调笑往往酣青楼。夫君此时便相识，坎壈只今同失职。嗔目语难非我心，高山流水和雕琴。骐骥絷足鸾凤窜，北禽日日欺南禽。相期惟有幽兰谷，袅袅轻风吹素襟。
赠沈耕岩徵君
作者：陈子升
朝代：清
体裁：古风

前者渊明后者潜，眉生老矣称耕岩。今人追古如一辙，高名应向陵阳镵。陵阳之峰连敬亭，即今文脊栖瞿硎。宣城纵有玄晖守，那得徵君出户庭。我从庐岳趋黄山，避暑吴淞秋始还。江楼远望不及往，宛然斯人苍翠间。共是山林江海士，寄书合倩琴高鲤。告君旧事君应喜，乞君书满泾县纸。
赠王季重先生
作者：陈子升
朝代：清
体裁：七言律诗

芝荣剡曲久悬车，秋宪高文重石渠。棋隐独严司马法，扇题人宝右军书。长将宦兴花边过，欲倚童颜海外居。三十年来钦姓字，朗然挥麈就蓬庐。
赠罗文止祠部
作者：陈子升
朝代：清
体裁：七言律诗

过君花县上君堂，杯引清泉汎稻香。不学骅骝宁历块，同为葵藿好倾阳。春坛巨丽来三品，宵鼓纤阿倚七襄。近听军书颇恢廓，即推文气更飞扬。
赠脂落上人住景泰寺
作者：陈子升
朝代：清

常时住山意，独与老夫论。眷属恒相外，云峰觉尔尊。向人求箬笠，并鸟过松门。度得中餐饱，疏泉注茗根。景泰繇来久，诃林别一林。无忘出家地，终遂入山心。金界何烦施，白云元自深。城头隐孤月，后夜上方寻。
赠脂落上人住景泰寺·其一
作者：陈子升
朝代：清
体裁：五言律诗

常时住山意，独与老夫论。眷属恒相外，云峰觉尔尊。向人求箬笠，并鸟过松门。度得中餐饱，疏泉注茗根。
赠脂落上人住景泰寺·其二
作者：陈子升
朝代：清
体裁：五言律诗

景泰繇来久，诃林别一林。无忘出家地，终遂入山心。金界何烦施，白云元自深。城头隐孤月，后夜上方寻。
赠萧孟昉
作者：陈子升
朝代：清
体裁：七言律诗

心过虔江汩汩流，一峰晴处且夷犹。名家彭蠡湖西著，姓氏梁皇寺里留。园列村庄皆歇马，池分沙溆各眠鸥。藏书自秘谁看得，闻说高僧共一楼。
赠薛剑公
作者：陈子升
朝代：清
体裁：古风

东城倦昔尘，西山憺今雾。扬镳非爽术，戢翼有恒处。与子两世籍，爰得平生遇。挟荚悯亡羊，析薪从所务。妍思茂春华，贞心烱秋素。神理掇隋卞，太音锵咸頀。方执黄牛革，言终射雉誉。声微群喙张，浸广颓波赴。佳恶虽自知，方圆匪独顾。申章对妙匠，兰言在无斁。
赠表兄冯茂
作者：陈子升
朝代：清
体裁：古风

与君为兄弟，异姓复连枝。君是大冯君，生于吾有妫。虞帝南巡下韶石，南天家世斯辉赫。言陪八伯共赓歌，向尔商瞿先学易。学易精思还草玄，赋成吾欲献甘泉。甘泉烽火来万里，俄看荆棘上参天。晓漏滴残鳷鹊观，悲风吹断鹡鸰篇。鹡鸰歌急孤鸾窜，可怜亲友皆星散。伍胥祇合避芦中，宁戚惟知愁夜半。故旧沦亡有几存，中表行中君最尊。甘为贫士终逃禄，曾列诸生亦受恩。伤心思过乌衣巷，遁迹难营白板门。君年七十荣期似，犹待华封祝男子。自言御妇比容成，莫是安储有园绮。忆昔风流邝舍人，雕龙绣虎夐无伦。世人妒才皆欲杀，君与相欢儿女亲。广陵遗散成绝调，山阳闻笛重沾巾。端阳怨切灵均赋，酌酒同吟舍人句。君持竹杖且须停，云过西山雨如注。
赠詹竹殹明府
作者：陈子升
朝代：清
体裁：七言律诗

南面居非旧县庭，西旁穿石竹常扃。留贫客住分官俸，奉老亲欢诵佛经。花下心开将自采，研头功大待谁铭。参差年纪同生日，往往叨承倒玉瓶。
赠赵双白
作者：陈子升
朝代：清
体裁：古风

海底双明珠，月晕含天色。安能久沦没，当为海人得。一人得此珠，怀之未敢出。一人得此珠，照乘行列国。自然成剖符，神彩暗相射。愿言各珍重，崇此双珠德。
赠金道隐
作者：陈子升
朝代：清
体裁：七言律诗

西湖浓柳上林花，天下风流在子家。采采芙蓉俱木末，飞飞鹓鹭复天涯。越台春韵虞廷石，楚水秋高汉使槎。最是伏蒲伸白简，忽看行殿绚丹霞。
赠陈美公
作者：陈子升
朝代：清
体裁：七言律诗

吾兄历宦兼中外，不肯悠悠负甲科。诏拟汉唐閒体别，诗临吴楚处风多。宫袍更绣狰狞豸，泉酒新斟翡翠螺。家寄扬州书却寄，一秋秋思入绫罗。
赠陶大
作者：陈子升
朝代：清
体裁：五言律诗

君家原五柳，知不重千金。结客非游宦，移居为入林。天风双袖阔，花雨一帘深。长向东方倩，高歌度陆沈。
赠马五郎大金吾
作者：陈子升
朝代：清
体裁：七言律诗

煌煌京雒想君家，十堰淹留桂海涯。新执金吾何所恋，久虚兰室莫长嗟。鹍弦度曲繁三调，虎帐谈经屈五车。对酒欲期归隐事，碧山何地邵平瓜。
赠马太监
作者：陈子升
朝代：清
体裁：七言律诗

羁雌啼过定山春，零落先朝一内臣。长忆九重天子事，还悲七尺丈夫身。青宫伴久书因熟，红本批多字爱匀。閒向教门随礼拜，白巾偏称尚衣人。
赠高严若
作者：陈子升
朝代：清
体裁：七言律诗

吾爱高生高且奇，钓竿高拂若华枝。谈天河汉俱无极，蹈海风云自有时。杂佩实愁芳草歇，画图虚使万山移。德辉未览同增感，遮莫狂歌笑凤衰。
赤花洲七夕同李樵怀家皖公
作者：陈子升
朝代：清
体裁：七言律诗

龙目离离垂暗津，渔家灯影共星陈。名香竟日熏荀令，绣被深宵覆越人。斜汉欲将云树合，闰年贪向月华新。桑田沧海君休问，结袜閒生雒浦尘。
赤花洲寄朱生
作者：陈子升
朝代：清
体裁：五言律诗

中洲未归客，伫立赤花洲。日动绿槐影，闻君骄紫骝。绛纱傅郑子，黄石待张侯。肯以青云器，随余汗漫游。
走笔因柬止言澹归二上人
作者：陈子升
朝代：清
体裁：七言律诗

郁郁谁能滞此乡，飞鹑走狗共津梁。钩辀笑客行不得，灵寿扶吾当自强。句漏洞中期葛令，扶摇枝上过云将。寄声白足同心侣，古月明灯何处堂。
走笔询家兄山中潴水复满几尺
作者：陈子升
朝代：清
体裁：五言律诗

不厌山中水，冬寒更几深。激流康乐咏，魏阙子牟心。牛马虚遥涘，鸳鸯下众禽。乘车堪借问，渔父有拿音。
赵国子书至赋答
作者：陈子升
朝代：清
体裁：五言律诗

恍然开尺素，之子抱连城。江海还逢掖，风尘误上卿。豫章俄独老，桑落念同倾。此意难持报，萧萧楚泽蘅。
越王台
作者：陈子升
朝代：清
体裁：七言律诗

南天草昧越都开，南越风光武帝台。万里楼船元渺漫，百年君相自迟回。晴云白月空阳鸟，画角清歌出岭梅。独有海滨渔父啸，郊原骑马半豗隤。
越王台
作者：陈子升
朝代：清
体裁：古风

君不见越台百尺雄城阙，辇路传游百花发。黄屋晴连汉塞云，青山晓挂秦时月。龙川霸气日苍凉，横海楼船更渺茫。北风吹散南枝鸟，惟见平沙牧马场。
辛丑拜墓作
作者：陈子升
朝代：清

灵洲亘南海，石门揵西山。斯备衣冠气，而出清洌泉。重华韬九疑，妫裔流瀛堧。茫昧逮有宋，哲祖卜终焉。屡分齐市宅，亦归京兆阡。累累溯高曾，默默开云元。表碣俨斑驳，楸梧蔚葱芊。聚族长兹守，行道咸欲观。如何值丧乱，动止暌故田。奠浆封树间，垂涕翁仲前。皇考终谏议，归根附初垄。遥阙眷徂贞，崇冈被嘉宠。迩天壁若挂，擢地木云拱。吁嗟三十载，陵谷皆颓覂。防墓罢筑室，信陵谁守冢。殁德讵能朽，生遁苦不巩。霜露凄以零，岁时罕一踵。松柏摧为薪，荆榛何蘙蓊。封堂悯今俭，飞土钦古勇。方洒黄垆泣，畴将昊苍捧。
辛丑拜墓作·其一
作者：陈子升
朝代：清
体裁：古风

灵洲亘南海，石门揵西山。斯备衣冠气，而出清洌泉。重华韬九疑，妫裔流瀛堧。茫昧逮有宋，哲祖卜终焉。屡分齐市宅，亦归京兆阡。累累溯高曾，默默开云元。表碣俨斑驳，楸梧蔚葱芊。聚族长兹守，行道咸欲观。如何值丧乱，动止暌故田。奠浆封树间，垂涕翁仲前。
辛丑拜墓作·其二
作者：陈子升
朝代：清
体裁：古风

皇考终谏议，归根附初垄。遥阙眷徂贞，崇冈被嘉宠。迩天壁若挂，擢地木云拱。吁嗟三十载，陵谷皆颓覂。防墓罢筑室，信陵谁守冢。殁德讵能朽，生遁苦不巩。霜露凄以零，岁时罕一踵。松柏摧为薪，荆榛何蘙蓊。封堂悯今俭，飞土钦古勇。方洒黄垆泣，畴将昊苍捧。
辛亥秋遇沈从弱于石埭遂往白门相期归路访其安庆家居兼取药地和尚近耗明年归舟经过乘风不及登岸为之怅然
作者：陈子升
朝代：清
体裁：五言律诗

去岁曾相约，春江草阁中。拟闻清啸足，兼与老禅通。破浪浮扬子，看山失皖公。无由登彼岸，人世易西东。
过丰城简陈元水
作者：陈子升
朝代：清
体裁：七言律诗

雨过江城赤日寒，此中知有草堂宽。虬须似雪吟时撚，鸟迹和云篆处看。乱后畏居宾客列，悲深难语弟兄欢。陶公归去非常傲，故对閒人道下官。
过句容作
作者：陈子升
朝代：清
体裁：五言律诗

微凉初贴地，稍稍上行踪。远树漏人语，斜阳明句容。排门询葛令，宿店倚茅峰。明又催僮起，马头闻曙钟。
过彭蠡湖
作者：陈子升
朝代：清
体裁：五言律诗

禹迹停终古，湖光荡至今。涵云四天影，注瀑一山心。垂白浮孤棹，飞乌背远林。所思犹未见，渔唱夕烟深。
过朱未央
作者：陈子升
朝代：清
体裁：五言律诗

风流当日事，矍铄老翁心。薄俗不相厚，古欢遑问今。垂帘障野马，出郭听春禽。始信朱公叔，门稀鹤盖阴。
过沈郎舟中题赠
作者：陈子升
朝代：清
体裁：七言律诗

平生禁里金吾卫，近住梧江木马船。绝迹几时随浪尾，看山一路在床前。烹蔬笑引抽关吏，载鹤閒分粜谷钱。手把内家香一片，玉皇宫阙望烧烟。
过白石村访唐明藜聓其从兄明犀久游未归因并怀之
作者：陈子升
朝代：清
体裁：七言律诗

采菱风急暮天浮，一枕听潮溯上流。每向亲朋称旅客，独迷烟雨见江鸥。颓垣护果丹垂树，小艇穿苗绿满畴。知尔一乡栖息好，白云何处伴人游。
过石帆一株兰若
作者：陈子升
朝代：清
体裁：七言律诗

虚沼长涵钟磬音，庵罗秋色引相寻。天荒金界疑萧帝，人傲朱门似道林。法雨定沾狮座近，霜风不到雁堂深。平居诗思偏怜汝，还为晴窗一朗吟。
过虞山忆钱牧斋先生
作者：陈子升
朝代：清
体裁：七言律诗

日淡寒皋雪树枯，若为千里进生刍。绛雪楼笔求难再，黄牡丹诗赏遂孤。他日藏山司马在，而今述古老彭无。脊令原外悲鸣远，那答先生以弟呼。
过飞来寺
作者：陈子升
朝代：清
体裁：五言律诗

忽见飞来寺，去心还欲飞。前山青不已，孤鸟白初微。樯杪杂千树，帆阴封半扉。泠然于此过，风笛在渔矶。
进帆石门怀古
作者：陈子升
朝代：清
体裁：古风

卢城伤飒沓，郁水引游衍。虽非千里驾，发棹自成远。郊原互盘纡，洲渚迭溶演。水波舷下割，日影帆上转。巀嶪开一门，澄鲜豁双眼。层阿蔓绿萝，阴石滋斑藓。坎流知所止，井汲当自选。怀金泉靡堙，不易心弥显。讵以朵颐龟，取笑饮河鼹。亮为江海人，独契蘧生卷。
远如期
作者：陈子升
朝代：清
体裁：五言律诗

经年弹一调，道是远如期。未审邀欢地，都为伫立时。加衣防玉体，对镜写山眉。万事归专一，何当慰所思。
述交篇送郭皋旭还平湖
作者：陈子升
朝代：清
体裁：古风

君家在平湖，相识松江上。风雪古招提，羁离两相向。我谢孟尝舍，君将茂陵返。携我归湖居，解衣劝加饭。平湖先子泽，故旧情欢然。缱绻相问遗，郭生先礼贤。寒夜风飕飕，高斋四座稠。腊拟吴门过，春期粤海游。淼淼大江还，迟迟玉山度。我老子非少，焉能任长路。雪鬓满头白，荔枝千树红。归人迎客子，重为说南中。八月高凉道，山车碾秋草。不嫌逆旅恶，惟觉诗篇好。折尽庾关梅，还同北雁来。未寻蓬荜地，孤负菊花杯。我昨过庐山，白衣受僧戒。君从胎已斋，旅食忘鲑菜。我违五岳愿，千里归训子。君今纳粤妾，有子从此始。王门一曳裾，赠橐知何如。千金何足贵，所贵真南珠。浙水白迢迢，应通南海潮。寄语湖中旧，音书肯寂寥。
述哀
作者：陈子升
朝代：清

心摧娲后石，泪尽蜀山鹃。自恨无容地，谁还共戴天。飞尘金齿路，沈日点苍烟。愿挽乌号射，欃枪会应弦。黄竹歌残雪，苍梧泣断云。三年曾克鬼，诸□乃无□。逐日还何及，呼天竟不闻。定知图箓秘，哀痛为斯文。列圣恒如在，孤臣尚苟生。生年从万历，往恨积崇祯。流落捐躯免，传闻洗耳惊。将来纪年月，良史正含情。云沈六诏外，天远七盘西。不义为彭宠，休屠无日磾。难期大树赏，空使具茨迷。他日还钟簴，如何慰鼓鼙。
述哀·其一
作者：陈子升
朝代：清
体裁：五言律诗

心摧娲后石，泪尽蜀山鹃。自恨无容地，谁还共戴天。飞尘金齿路，沈日点苍烟。愿挽乌号射，欃枪会应弦。
述哀·其三
作者：陈子升
朝代：清
体裁：五言律诗

列圣恒如在，孤臣尚苟生。生年从万历，往恨积崇祯。流落捐躯免，传闻洗耳惊。将来纪年月，良史正含情。
述哀·其二
作者：陈子升
朝代：清
体裁：五言律诗

黄竹歌残雪，苍梧泣断云。三年曾克鬼，诸□乃无□。逐日还何及，呼天竟不闻。定知图箓秘，哀痛为斯文。
述哀·其四
作者：陈子升
朝代：清
体裁：五言律诗

云沈六诏外，天远七盘西。不义为彭宠，休屠无日磾。难期大树赏，空使具茨迷。他日还钟簴，如何慰鼓鼙。
追赋西苑
作者：陈子升
朝代：清
体裁：七言律诗

北极星辰敞太空，宸游辇路玉河通。刍荛雉兔归文囿，封禅麟龙足汉宫。点点尘皆经御跸，条条草亦仰皇风。当年犬子非园令，曾识朝端谏猎忠。